“Babah Cakap Rupa Ayyash Macam Ibu.” Kandungan 29 Minggu Terpaksa Czer Air Ketuban Kering, Ibu Ni Reda Anak ‘Pergi’

Menantikan kehadiran si kecil suatu momen yang indah buat pasangan bergelar suami isteri. Namun, ketentuan Ilahi tak siapa mampu menduga.

Demikian juga dengan wanita yang bernama Aina Rusli ini apabila bayi yang dikandung selama 29 minggu meninggal dunia disebabkan air ketuban di dalam rahimnya sudah kering.

Oleh kerana usia kandungan terlalu awal, doktor menyarankan agar wanita berkenaan menggugurkan kandungannya itu. Namun, dengan izin-Nya bayi yang diberi nama Ayyash itu hanya mampu bertahan selama 29 minggu sahaja.

1/ Mac/2022

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Tak Pernah Aku Tengok Dia Jerit Pada Anak Dia. Tapi Semuanya Dengar Cakap”. Superb Perkongsian Ini

Apabila bergelar ibu ayah,  sudah tentu kita ingin mempunyai anak-anak yang mendengar kata-kata kita, sopan tutur kata dan menghormati orang tua. Sudah tentu kita inginkan anak-anak begitu .

Namun, kadang kala, tanpa kita sedar terdapat didikan kita yang menyebabkan anak-anak bersikap kurang sopan, malah tidak menghormati ibu bapa.

“Pergi mandi sekarang, kalau tak nanti mak buang semua mainan!”

Kawan aku kata, ni antara silap paling besar ibu bapa di Malaysia ni.

Aku ada seorang kenalan ni, anaknya sangat dengar kata, tak melawan cakap.

Sejuk saja hati tengok. Aku pelik, nak kata kawan aku ni garang, tak juga. Tak pernah aku tengok dia jerit pada anak dia.

Aku pun cuba korek rahsia dia. Sebab aku tengok anak-anak orang lain, menjerit menangis melawan tu perkara biasa. Tapi anak dia tak.

Mula-mula dia buat lawak, dia kata sebab baka dia. Aku gelak saja masa tu.

Tapi lepas tu dia mula kongsikan sesuatu yang aku tak pernah terfikir pun selama ni”Orang kita ni kerap sangat ugut anak perkara yang dia takkan buat pun”

Aku pun dengar saja apa dia cuba katakan. Dia sambung.

UGUTAN OLEH IBU BAPA SEBENARNYA CARA YANG SALAH!

“Ko selalu dengar tak, mak ayah yang ugut anak dia nak letak dalam hutan lah, nak buang semua mainan dia lah, nak bagi tinggal dengan orang gila lah?”

Aku anggukkan saja. Sebab memang aku kerap dengar ungkapan macam tu.

“Tapi pernah ko tengok mak ayah tu betul-betul buang semua mainan, letak anak dia dalam hutan?”

Aku gelengkan kepala. Sebab pada aku, tiada ibu bapa yang sanggup buat macam tu. Kawan aku sambung lagi.

“Ko rasa apa yang anak ko akan rasa, bila ko kerap ugut perkara yang ko takkan buat pun? Mak ayah selalu rasa anak ni terlalu kecil untuk faham. Ini silap besar kita. Anak-anak kecil kita sangat bijak sebenarnya. Bila kita kerap ugut macam tu tapi tak buat pun, dari hari ke hari, anak-anak akan anggap kita ni cakap tak serupa bikin.”

“Setiap kali mak ayah buat macam tu, sikit demi sikit anak akan hilang rasa hormat dan kurang takut pada apa kita cakap. Dalam fikiran depa, buat apa takut, mak ayah dia bukan akan buat pun. Gertak je lebih, tapi habuk pun tarak!”

“Ugut anak kata, pergi kemas mainan, kalau tak, mama tak bawa pergi McD. Tup tup, anak dia tak kemas, tapi petang tu mama dia bawa juga pergi McD tu. Anak-anak akan fikir yang buat apa depa nak ikut cakap, sebab kalau tak ikut pun, dapat juga apa dia nak!”

Aku mula nampak sesuatu yang selama ni aku tak terfikir. Patut ramai anak-anak kurang hormat apa yang ibu bapa suruh buat. Kawan aku sambung lagi.

“Kita duk sibuk kata menteri tu cakap tak serupa bikin, lepas tu kita pun jadi hilang hormat pada pak menteri. Macam tu juga anak-anak. Kita cakap tak serupa bikin, anak-anak pun mula hilang rasa hormat pada percakapan kita”

Panjang lagi kawan aku tu kongsi cerita dia. Tapi aku dah ingat-ingat lupa. Ayat-ayat atas ni pun aku taip lebih kurang ikut apa aku ingat saja.

TUJUH PERKARA IBU AYAH KENA BUAT. USAH LAKUKAN KESILAPAN

Tapi bawah ni aku ringkaskan apa nasihat dia pada ibu bapa yang nak anak-anak yang dengar cakap.

1. Tak perlu jadi pemarah, cukup jadi tegas. Ada beza antara marah dan tegas. Ibu bapa sekarang ramai suka marah tapi tak tegas. Bab jerit no 1, tapi cakap selalu tak serupa bikin.

Kita sering dimomokkan yang kalau tegas, mesti bengis, mesti tinggi suara, mesti garang. Hakikatnya, kita boleh saja tegas sambil lontarkan senyuman, kata-kata yang lembut dan penuh kasih sayang.

Ingat, tegas dalam kelembutan itu mencorakkan rasa hormat yang penuh kasih sayang, tanpa membuatkan anak-anak tertekan.

2. Jangan suka ugut anak dengan perkara yang kita tahu kita takkan buat pun. Kalau nak ajar anak pasal consequences pun, pastikan cakap apa yang kita akan buat saja.

Contoh, ‘Pergi mandi sayang, kalau tak nanti mama tak bawa pergi taman petang ni’. Kalau dia tak buat, tak perlu marah, tak perlu jerit. Tapi bila sampai petang, jangan bawa pergi taman. Walaupun dia menangis jerit masa tu.

Biar anak kita tahu, kita bukan pemarah tapi kita tegas. Setiap apa kita cakap, kita buat. Dia akan mula hormat dengan apa yang kita cakapkan. Walaupun tanpa menjerit.

3. Katakan anak kita cuba merayu minta maaf kata dia tak buat lagi. Dia janji. Lepas tu dia minta bawa pergi taman hari yang sama dia buat salah tu juga, jangan bawa. Walaupun dia dah minta maaf.

Kata pada dia, “hari ni sayang dah buat salah, mama tak bawa pergi taman. Kita tengok esok, kalau sayang dengar kata, kita pergi esok.”

Esoknya bila kita suruh mandi, dia akan mula teringat, semalam mama papa dia betul-betul tak bawa pergi taman. Hari ni kena dengar cakap.

4. Bila anak dengar kata, berikan reward. Jangan hanya tahu nak ugut bila dia tak dengar kata tapi tak berikan reward bila dia dengar kata.

5. Jangan lupa berdoa pada Allah swt. Usaha kita ni asbab saja, yang bagi rezeki anak dengar kata tu, Allah swt. Bukan kita sendiri.

6. Suami isteri kena saling bekerjasama usaha tegas begini. Tak boleh salah seorang saja. Katakan isteri tegas, suami tak tegas. Anak-anak akan pandang ibunya tu tak best, ayahnya best. Anak-anak akan lebih rapat dengan ayah sebagai jalan dia lepaskan diri dari ketegasan si ibu.

Kata kunci adalah bersama-sama. Ia takkan menjadi jika hanya salah seorang saja yang usaha begini.

7. Kata kunci kedua adalah KONSISTEN. Tak boleh hari ni tegas, esok tak. Lusa tegas balik. Kesian anak, mereka akan confuse nanti. Mana yang betul, mana yang salah. At last, sia-sia saja usaha kita.

Kena konsisten sekurang-kurang nya 3 minggu, tiada sekali pun tak tegas. Boleh lihat perubahan ketara anak-anak lepas tu. InsyaAllah.

Walaupun aku tiada anak lagi, tapi aku kongsikan ni sebab aku masih nampak ramai ibu bapa yang masih buat kesilapan ni, tanpa kita sedar pun.

Terima kasih sahabat. Pada ibu bapa di luar sana, jom share post ini supaya lebih ramai dari kita dapat perbaiki diri kita. Supaya anak kita semua juga menjadi anak yang dengar kata. InsyaAllah.


Ada Masalah Kulit, Rawat Dengan Telur. Jika Tak Suka Baunya, Amal Dengan 5 Bahan Ni Pun Ok!

Telur selain berkhasiat untuk dimakan umumnya tahu bahagian putihnya sering digunakan di dalam penjagaan wajah agar kulit lebih mulus. Ini sebagaimana yang dikongsikan di dalam Petua Ibu dan bolehlah diamalkan untuk tujuan menghilangkan bintik hitam di wajah dan begitu juga dengan perkongsian daripada Adrizq Radiance Serum yang juga menggunakan antara bahan utamanya putih telur untuk tujuan melicinkan kulit wajah.

Namun, jika ada diantara kita yang tidak selesa dengan bau hanyir telur tersebut, ada baiknya mencuba petua yang turut dipaparkan di sini. Nak tahu lanjut jom semak satu persatu.

Menghilangkan bintik hitam

Bahan-bahan:

Kunyit hidup
Beras yang direndam
Air limau nipis
Putih telur

Cara buat :

Adunan yang telah siap! Ready untuk disapu di muka dan tunggu sehingga kering. Bila dah kering, bilas dgn air suam.

Melicinkan wajah

Manakala petua yang dikongsi oleh  Adrizq Radiance Serum dalam penjagaan kecantikan dengan menggunakan telur lebih kepada bertujuan untuk melicinkan wajah. Ini katanya.

“Assalamualaikum. Sapa pernah buat petua ni untuk Licinkan kulit wajah. Cara dia mudah jer. Hanya guna putih telur.

(Telur kuning tu jangan buang buat goreng kepit dalam roti with mayo & sayur pun bagus. Lagi pun telur kuning bagus untuk kesihatan jantung.)

Okay putih telur tu sapu kat seluruh wajah. Biarkan kering selama 1 jam. Time ni kalau boleh toksah dok cakap..diam jer tau Selepas 1 jam boleh lah basuh muka. Nak guna air suam atau air biasa pun boleh. Buat 2 kali seminggu Best sangat boleh licinkan kulit muka. Tak caya kena buat. ”

Sumber : Adrizq Radiance Serum

Selian menggunakan telur, tidak dinafikan dalam penjagaan wajah kita juga boleh menggunakan bahan-bahan lain yang sedia ada di dapur kita. Petua dan amalan penjagaan kecantikan secara alami ini telah lama dipraktikkan dan ternyata ramai juga antara kita berpuas hati dan mendapat kesan yang diingini.

Untuk itu, jom kita detailkan lagi apakah bahan-bahan yang boleg kita gunakan untuk penjagaan kecantikan ini.

TOMATO

Ambil sebiji buah tomato merah, belah dua dan potong kecil-kecil atau lenyek sedikit kalau anda nak keluarkan air tomato itu seperti masker.

Selepas itu sapu seluruh wajah seperti membuat mask dan biarkan selama 10 minit bagi tomato itu serap dalam kulit anda. Jangan lupa bilas dengan air suam dan anda akan nampak hasilnya

Info : Dikatakan tomato dapat memudarkan bintik-bintik hitam pada wajah anda dan dapat kembalikan kulit yang kusam menjadi berseri-seri.

YOGURT ASLI & MADU

Caranya mudah, ambil yogurt asli campur dengan madu 1 sudu kecil. Selepas itu sapu seluruh wajah anda dan biarkan sampai kering atau beberapa minit. Kemudian, bilas dengan air suam. Anda akan rasa kehangatan kulit yang lembut seperti bayi.

Info : Jika mahukan kulit wajah lebih lembab gunakan yogurt adalah terbaik.

SODA BIKARBONAT

Caranya ambil 1 sudu soda bikarbonat dan sapukan pada kulit bermasalah. Biarkan selama mana anda nak dan anda akan nampak kesan dalam masa 3 hari. Selepas 3 hari jerawat anda makin mengecil dan hilangkan kesan-kesan parut jerawat dengan sedikit demi sedikit.

Info : Untuk kecutkan jerawat atau hilangkan kesan-kesan parut jerawat gunakan ini.

UNCANG TEH

Untuk hilangkan sembab di bawah mata atau kulit bawah mata seperti lebam. Caranya ambil 2 uncang teh hijau dan rendamkan kedalam air panas. Kemudian biarkan sejuk sedikit uncang teh hijau dan selepas itu letak pada bawah mata sebelah kanan dan kiri. Untuk nampakkan lebih berkesan anda mestilah kena rajin, iaitu paling kurang 1 minggu 3 kali dan anda akan nampak kesan dia dengan secara tidak langsung.

Info : Boleh hilangkan sembab di bawah mata atau kulit bawah mata seperti lebam

Sumber: Balqis AR. Pengamal Kecantikan & The Vocket


Misi Mencari Durian Murah, Ini Antara Lokasinya. Memang Puas Hati, Rugi Kalau Tak Serbu!

Ini hanyalah sebahagian lokasi menarik yang boleh dijejaki oleh peminat Raja Buah dalam usaha menjayakan misi mencari durian murah yang telah dikongsikan di beberapa pemilik akaun fb.

RAMAI-RAMAI KITA KE BANDAR KINRARA

PESTA DURIAN DI KINGS TOMYAM

PESTA DURIAN SELAMA 10 HARI.. HINGGA 21 JULY.
BERMULA SEAWAL 5PTG LAGI..
HARGA DARI RM4 JER SEKILO..MURAH GILER.. HARGA MUSIM DURIAN SETAHUN SEKALI… JOM PAKAT SERBU… MURAH2 JER WEII…

LOKASI : Kings Tomyam Bandar Kinrara
MASA : 5 PTG – Habis Stok..

sumber : Kings TomYam Bandar Kinrara

JOM ‘SERBU’ MANTIN /PAJAM
Durian Murah di Mantin/Pajam

Durian tengah musim ni. Harga pun sedang murah. Rugi kalau tak merasa terutama musang king yang katanya turun harga daripada RM60/kg ke RM20/kg sekarang.

Ni dikongsikan lokasi untuk yang mencari durian murah area kita. Hanya sekitar 16km dari Bandar Seri Putra. Boleh melalui jalan pintas di Petronas Nilai 7 terus ke Batang Benar.

Paling murah durian kampung yang dipamer RM3/kg. IOI dalam RM10 dan Musang King RM20. Kalau nak puah hati katanya datang sebelah pagi.

Dalam masa yang sama, jangan makan banyak sangat. Tak elok untuk kesihatan.

sumber : Info Penduduk Bandar Seri Putra

UNTUNGLAH KALAU DUDUK AREA BENUT, KELANTAN

Misi Mencari Durian Murah..Malam2 Pun Kita Redah Ke Benut..Alhamdulillah Kali Ni Misi Mencari Durian Memang Puas Hati Sangat..Tauke Durian Suruh Makan Sampai Puas..Yg Buruk Sepangsa Dia Suruh Ambil Ja..Yang Nak Buat Tempoyak Ambil La Banyak Mana Nak Ambil..Durian Yang Cantik2 Semua Sekilo RM 4.00..Puas Hati Dan Berbaloi2 Sangat..Semoga Murah Rezeki Tauke Durian Tu..Nanti Kami Repeat Lagi Bawak Kawan Berjemaah Insyaallah..

sumber : Muzlifah Hamid

HARGA RUNTUH DI KELANTAN

Lokasi: Dari Kubang Kerian menuju ke Wakaf Stan, selepas Stesen Petronas, gerai bersebelahan Restoran Payung Emas.

Misi mencari durian murah. Tular di media sosial dan media massa katanya semurah RM4 sekilo. Rupa-rupanya harga ini hanya boleh didapati pada waktu pagi sahaja. Waktu lain harga durian dijual pada harga RM8 hingga RM10 sekilo.

Sebelum itu, ketahui juga tip mudah bagaimana nak cari durian murah berhasil.


Susun Atur Peti Ais Ada Caranya. Baru Mudah Nak Cari Barang. Ikuti Tip Ni.

Peti ais yang bersih dan kemas sudah tentu memudahkan urusan memasak. Jika susun atur kemas mudah nak mencari bahan-bahan masakan.

Malah apabila barang disusun dengan rapi sudah tentu akan memberi pengudaraan yang baik sehingga membantu bahan-bahan kekal segar.

Perkongsian ini susun atur dalam peti ais begitu inspirasi. Boleh jadikan panduan.

IKUTI PERKONGSIAN INI.

Seminggu sekali hani akan luangkan sikit masa utk kemas peti ais. Selalunya hari Khamis lah sebab nak kena check apa lagi bahan mentah yang masih ada dlm petiais utk plan minggu depan punya menu pulak.

Tips nak peti ais nampak kemas dan bersih:

Boleh pasang lapik kat setiap shelf.

Skrg dah trend org pasang glass wallpaper kan? Cantik2 semua. Hani dari 3 4 tahun dulu mmg setia pakai placemats dari mr. diy je. Hani prefer pakai placemats sebab senang nak tanggalkan placemats utk pergi cuci kalau placemats tu kotor (tak payah keluarkan tray ). Lagi pulak hani suka tukar2 style kejap corak bunga2 kejap corak lain. Apa pun, tips hani kalau nak pakai placemats, pilih yang transparent bukan yang legap sebab yang legap menghalang cahaya dr tembus hingga ke shelf paling bawah. Kalau gelap sngt peti ais tu kang tak nampak pulak isi harta karun kat shelf bawah2 dan area belakang2.

Bekas penyimpanan:

Pilih satu @ dua warna tema bekas yang nak disimpan dalam peti ais. Untuk setiap container, jika ada, pilih bekas bertapak empat segi dari berbentuk bulat. Jimat ruang dan lebih kemas (dr segi visual).

Pengkhususan setiap shelf :

Buat pengkhususan setiap shelf utk letak apa. Optional: labelkan (guna masking tape pun ok)

Shelf pertama (paste) : utk letak pes (contohnya pes bawang merah, cili kering, bawang putih dan bwg putih + halia) letak di shelf paling atas, senang nak ambil sebab ni barang dalam peti ais yang selalu keluar masuk. So letak paling atas senang nak ambil.

Shelf kedua (today) : ni bahagian utk letak protein yang akan dimasak utk “hari ini”. Sebelum keluar pergi kerja pagi2 atau sebelum tidur, protein akan diturunkan dari bhgn freezer ke bhgn chiller dan hani letak kat sini.

Shelf kedua (leftover) : ni bhgn utk letak lebihan makanan. Simpan dalam bekas bertutup dan bekas microwave-able atau tahan panas kukusan. Sebab nak panaskan nnt senang. Seeloknya kalau simpan lauk tu kat bhgn chiller, kena makan lauk tu dalam masa tiga hari. Kalau agak2 nak simpn lama nak makan balik minggu depan ke, letak kat bhgn freezer.
Kalau hn teringat, akan tulis tarikh lauk guna pelekat je, kalau tak hn just check semula dgn jadual menu mingguan hn bila hn masak lauk tu.

shelf ketiga (dry foods) : ni bhgn utk letak makanan kering mcm hn simpan ikan bilis, asam keping, belacan, asam jawa. Barang2 ni sebenarnya boleh je letak luar atau dalam peti ais, takde masalah.

Shelf keempat (vegetables) : utk letak sayur yang guna kan teknik rendaman dan daun2 (kari, limau, kunyit, kesum dll)

Vegetables drawer : tempat letak sayur2 yang dimasukkn dlm ziplock bag. Pastikan sayur dlm ziplock bag tak dihimpap dgn sayur lebih berat atau besar.

Hani lebih suka bekas bertapak empat segi dari bulat sebab nampk lebih kemas.
Hani pilih seragamkan bekas semua berwarna hijau.
Guna placemats transparent supaya cahaya boleh smpi ke bawah

Bahagian pintu peti ais:

shelf pertama : kawasan paling tak sejuk dalam peti ais. Selalu hani kosongkan takpun hani letak masker homemade

shelf kedua : letak pes2 lauk (pes tomyam, pes asam rebus) dan cili jeruk

shelf ketiga : air minuman

shelf keempat (condiments) : untuk letak botol sos dan kicap dan juga susu pekat manis

a)SOS (sos cili sos tomato, kicap, sos tiram, sos lada hitam dan mayonaise yang sudah dibuka)

Ada yang suka simpan kat luar tp cara yang sebetulnya ialah kena simpan dalam peti ais. Kalau perasan, label pada botol-botol sos dan kicap ada tertulis “refrigerate after opening”.

Ini utk mengelakkan pertumbuhan kulat kat sekeliling mulut botol dan penutup botol. So nak simpan kat mana? Kat bhgn pintu peti ais.

b)SUSU

Ok next susu? Untuk susu dalam tin tak kisah pekat atau cair boleh disimpan dlm peti ais dibhgn pintu peti. Sebelum simpan kena transfer dulu dari bekas tin asal ke dalam bekas bertutup (plastik or kaca). Elakkan simpn dgn tin2 sekali dlm peti ais, sbb kita tahu dlm peti keadaannya lembap dengan oksigen boleh mengalakkan pengaratan pada tin. For safety reason tu belum lg kalau terambil terpegang mulut tin tu, tajam ada yang berdarah kang

Susu segar/ susu kotak simpan kat bhgn dalam, jgn simpan kat bhgn pintu. Bhgn pintu suhu nya pling tak stabil, berubah ubah bila kita buka tutup pintu peti ais tu. Perubahan suhu yang kerap boleh sebabkan susu cpt rosak

c)TELUR

Cara menyimpan telur dengan betul

Ada dua cara:

1. Simpan di luar peti ais
lebih elok simpan dalam bekas asal telur disebabkan dua sebab satu: ada tarikh best before dicetak pada bekas telur, kedua: telur diletakkan di dalam bekas di dalam posisi optimum dimana telur kuning dia berada ditengah, memanjangkan tempoh kesegaran telur (sekurang2nya sebelum best before date)

jgn dibasuh, disebabkan dikulit telur ada satu lapisan perlindungan utk menghalang bakteria masuk dlm telur dan percepatkan proses telur rosak

simpan ditempat terlindung dari cahaya matahari dan suhu yang consistent bukan skjp pnas sekejap sejuk

2. Simpan dalam peti ais (chiller)

Jangan disimpan di bhgn pintu peti ais. Seeloknya hendaklah disimpan di bhgn dalam peti (bahagian shelf) sbb pintu peti ais kawasan yang paling mempunyai suhu yang tak tetap (kerap berubah suhu bila kita buka dan tutup pintu peti). Perubahan suhu yang ketara boleh menyebabkan telur cpt rosak.

kalau disimpan bhgn dlm peti, simpan dalam bekas telur (atau any bekas yang muat) yang kedap udara bertutup rapat utk elakkan cross contimination telur yang kotor (sebab telur jgn dibasuh for same reason as above) dgn makanan lain dlm peti ais. Jangan dibasuh telur, nak masak baru basuh

d)UBAT-UBATAN

Ramai yang suka letak ubat dlm peti lagi-lagi bhgn pintu peti ais,kan? Ubat tak perlu disimpan dalam peti ais ya. Apatah lagi di bhgn pintu peti ais. Kalau kita simpan kat pintu, kita bukan tambah tempoh best-use dia, kita cepat rosakkan dia lagi ada. Ubat2 cecair sngt sensitif dgh haba, kelembapan, dan cahaya matahari. Kita pun tahu dalam peti ais tu kawasan nya lembap. Lagipun kat botol ubat ada label “keep in dry and cool place” bukan cool peti sejuk ye. Memadai dlm kabinet yang jauh dr chy matahari dan agak dingin.

So nak simpan kat mana, simpan je dlm kabinet/pantry. Ubat dah buka atau belum simpn je dlm pntry. Ubat yang dah dibuka pun ada expired date dia. So penting nya bila bukak cap ubat tu terus label kat penutup ubat tu bila kita dah bukak ubat tu. Detail Pengurusan kabinet ubat hani nnt hani update.

Update: kalau ubat antibiotik selalu hosp/klinik bg yg dlm bentuk serbuk, kita balik rumah kena bancuh sendiri kan? Ya, yg ubat tu shj boleh simpan dlm peti ais (seeloknya kat bhgn dalam peti bukan kat pintu). Kemudian, ubat antibiotik tu kena makan/habiskan dlm tempoh tertentu, cthnya 5 hari, selepas 5 hr kalau ubat tu tak habis, kena buang ya, tak perlu simpan smpi anak tak sihat next time pulak sorry lmbt update y ni, ingt nak masuk sekali dlm post pengurusan ubat nnt , tp since rmi yg keliru dgn ubat antibiotik n dgn ubat y lain, hn update kat sini ya. Apa2 pun, please please read the label

Semoga perkongsian bermanfaat


Tular Pasangan Putuskan Hubungan Kerana Talassemia, Netizen Ramai Persoalkan. Dr Ni Jelaskan Detail, Tarik Perhatian Umum!

Apabila tular kisah sepasang kekasih yang mengambil keputusan untuk putus hubungan setelah mengetahui kedua-duanya adalah pembawa talassemia, maka penyakit ini menjadi topik bualan netizen.

Antara persoalan yang timbul: Kenapa mereka perlu putuskan hubungan? Kalau kahwin juga, apa bakal terjadi? Macam mana mereka boleh dapat penyakit talasemia?

Menjawab semua persoalan dan kekeliruan ini, Dr Kamarul Ariffin Nor Sadan berkongsi infonya di media sosial agar ramai yang jelas tentang penyakit ini,  semoga bermanfaat.

THALASSEMIA: topik hangat minggu ini

Saya cuba ringkaskan agar mudah difahami.
1. Thalassemia (talasemia) adalah penyakit genetik(keturunan) yang berbahaya. Ia menjejaskan penghasilan darah, sehingga ia tidak mencukupi untuk kehidupan yang normal.

2. Terdapat beberapa jenis talasemia, antaranya talasemia alfa dan talasemia beta. Setiap satunya ada pecahan masing-masing. Kita akan fokus perbincangan kita kepada talasemia beta.

3. Talasemia beta terbagi kepada 2:
▪Talasemia major
▪Talasemia minor
* Terdapat juga: talasemia intermedia (pertengahan).

4. Individu yang mempunyai talasemia major dipanggil pesakit talasemia. Pesakit talasemia mempunyai gejala: cepat letih, pucat, sesak nafas, perkembangan fizikal terjejas, dll.

5. Individu yang mempunyai talasemia minor dipanggil pembawa. Pembawa talasemia lazimnya tidak bergejala, dan hanya menunjukkan tanda-tanda dalam keadaan tertentu.

6. Bila 2 pembawa talasemia berkahwin, maka :
▪25% risiko anak = pesakit (major)
▪50% risiko anak = pembawa (minor)
▪25% anak = normal

7. Mengapa kita perlu khuatir dengan risiko anak menjadi pesakit talasemia(major)? Kerana rawatannya panjang, rumit dan memerlukan kos yang tinggi. Ia juga menjejaskan kualiti hidup mereka.

8. Rawatan talasemia major:
▪Transfusi darah 2-4 minggu sekali
▪Terapi chelation (buang zat besi terkumpul)
▪Splenectomy (buang limpa: jika perlu)

9. Rawatan hanya boleh dihentikan sekiranya pesakit menjalani pemindahan sum-sum tulang. Itupun ada tidak semuanya berjaya. Jika gagal, transfusi dan chelation dilakukan sepanjang hayat.

10. Oleh kerana rawatannya rumit, talasemia perlu dicegah. Caranya, adalah dengan menyaring pasangan yang ingin berkahwin, untuk menilai sama ada mereka ada genetik talasemia atau tidak.

11. Saringan talasemia dibuat dengan melakukan ujian darah. Ia disaring pada semua kerana pembawa biasanya tiada gejala. Jadi pengecaman melalui pantauan gejala tidak mencukupi

12. Jika kedua-dua pasangan didapati adalah pembawa talasemia, maka pasangan akan diberi konsultasi tentang penyakit ini, diterangkan risiko berkenaan zuriat, dan sebagainya.

13. Pasangan tidak akan dipaksa putuskan hubungan. Malah pasangan akan membuat keputusan berdasarkan informasi yang telah diberi, dan hasil perbincangan mereka sendiri.

14. Keputusan yang boleh dibuat oleh pasangan.
▪Tidak berkahwin
▪Kahwin, rancang tiada anak (biological)
▪Kahwin, dapatkan anak, dan sedia hadapi risiko.

15. Kempen kesedaran tentang talasemia kini giat dijalankan. Saringannya juga bukan sahaja dibuat kepada pasangan yang hendak berkahwin sahaja, malah telah dibuat di sekolah.

Semoga bermanfaat!

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands dan beberapa lagi tempat menarik di Genting Highlands!

Bila anda join event ini, anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


Jangan Pandang Mudah, Bersihkan Rumah Pun Kena Ada Ilmu. Elak Mop Lantai Bercampur Najis, Ustaz Ni Jelaskan!

Aktiviti mengemas rumah seperti mengemop lantai memang selalu kita buat setiap hari. Rutin harian ini nampak mudah pada pandangan mata kita. Tetapi sebenarnya ada banyak ilmu yang harus kita pelajari.

AIR MOP LANTAI BERCAMPUR NAJIS

Banyak orang zaman sekarang, bila ada najis seperti muntah, tahi lipas ke, cicak ke, dia buang dulu najis kmudian mop, cuma, dia tak guna air mutlak, dia guna air mop lantai (sabun lantai). Adakah semua kawasan lantai yang dia mop menjadi najis atau kawasan najis tu sahaja selepas mop?

Menurut mazhab Syafi’ie, air yang berkapasiti 2 kolah (230 liter) dan ke atas bercampur dengan najis, maka air tersebut tidak bertukar menjadi najis melainkan berubah salah satu dari 3 sifat air tersebut, iaitu bau, warna atau rasa. Ini berdasarkan sepotong hadith yang menyebut:

عَنْ عَبْدِ اللَّهِ بْنِ عُمَرَ – رَضِيَ اللَّهُ عَنْهُمَا – قَالَ: قَالَ رَسُولُ اللَّهِ – صَلَّى الله عَلَيْهِ وَسَلَّمَ: «إِذَا كَانَ الْمَاءَ قُلَّتَيْنِ لَمْ يَحْمِلْ الْخَبَثَ».وَفِي لَفْظٍ: «لَمْ يَنْجُسْ». أَخْرَجَهُ الْأَرْبَعَةُ، وَصَحَّحَهُ ابْنُ خُزَيْمَةَ وَابْنُ حِبَّانَ وَالحَاكِمُ

Maksudnya: Abdullah bin Umar RA bahawa Rasulullah -sallallahu ‘alaihi wa sallam- bersabda: “Jika kandungan air mencapai dua kolah maka ia tidak mengandungi kotoran.” Dalam suatu lafaz hadith: “Tidak bernajis”. (Diriwayatkan oleh Imam empat dan dinilai sahih oleh Ibnu Khuzaimah, Hakim, dan Ibnu Hibban)

Jadi jika air mutlak 2 kolah dan ke atas berubah salah satu sifatnya contoh jernih berubah warna kekuningan disebabkan najis, maka air itu bukan lagi air mutlak malah kategori air mutanajjis (air najis). Ini berdasarkan hadith baginda -sallallahu ‘alaihi wa sallam- yang menjelaskan:

وَعَنْ أَبِي أُمَامَةَ الْبَاهِلِيِّ – رضي الله عنه – قَالَ: قَالَ رَسُولُ – صلى الله عليه وسلم: «إِنَّ الْمَاءَ لَا يُنَجِّسُهُ شَيْءٌ، إِلَّا مَا غَلَبَ عَلَى رِيحِهِ وَطَعْمِهِ، وَلَوْنِهِ». أَخْرَجَهُ ابْنُ مَاجَهْ

Maksudnya: Abu Umamah al-Bahily RA bahawa Rasulullah -sallallahu ‘alaihi wa sallam- bersabda: “Sesungguhnya air itu tidak ada sesuatu pun yang menajiskan ia kecuali sesuatu yang dapat merubah bau, rasa dan warnanya.” (Riwayat Ibnu Majah)

Manakala air di bawah kapasiti dua kolah, jika bercampur dengan najis maka secara automatik ia berubah menjadi air mutanajjis (air najis) meskipun tidak berubah sifat sama sekali. Ini kerana kekuatan menolak kesan najis hanya ada pada air yang berkapasiti 2 kolah dan ke atas sepertimana yang dinyatakan oleh Baginda -sallalhu ‘alaihi wa sallam- dalam hadith di atas.

Berbalik kepada air mop yang bercampur najis seperti najis dan muntah. Mengikut kaedah mazhab Syafi’ie, air mop di dalam baldi bercampur dengan najis maka air itu menjadi air mutanajjis. Bahan bernajis seperti air mutanajjis haram dimanfaatkan termasuklah mop lantai menurut mazhab Syafi’ie. Perkara ini dinyatakan di dalam kitab-kitab fiqh Syafi’ie antaranya Imam al-Khatib al-Syirbini -Rahimahullah-, sepertimana kata beliau di dalam karangannya ‘al-Iqna Fi Hall Alfaz Abi Syuja’:

لو أخذ دما أجنبيا ولطخ به نفسه أي بدنه أو ثوبه فإنه لا يعفى عن شيء منه لتعديه بذلك فإن التضمخ بالنجاسة حرام

Maksudnya: ” Begitu juga seseorang yang mengambil darah orang lain(ajnabi) kemudian melumuri dirinya iaitu badannya atau pakaiannya maka ia tidak dimaafkan sedikit darinya kerana lumuran darah yang melampau pada dirinya, sesungguhnya meletakkan(menyentuh) najis adalah haram”.

Oleh disarankan sesiapa yang mop lantai agar mengelakkan dari membersihkan lantai yang dengan air yang sudah bercampur dengan najis. Ini kerana kapasiti air di dalam baldi ternyata di bawah kadar 2 kolah, maka ia bernajis apabila bercampur najis meskipun tidak berubah sifatnya. Ini kerana air yang bernajis tidak dikira mampu menyucikan sesuatu tempat dari najis.

Jika lantai yang sudah dimop dengan air yang bercampur najis yang tidak dimaafkan, maka wajib lantai dibilas/disapu dengan air mutlak sehingga hilang kesan-kesan najis pada tempat itu. Apa pun terpulang kepada kebijaksaan masing-masing untuk melaksanakan cara penyucian tempat yang bernajis mengikut kaedah yang telah ditetapkan oleh syarak.

Antara najis yang dimaafkan ialah najis cicak yang terlalu sedikit. Sebagai contoh najis cicak dua tiga butir termasuk ke dalam air baldi, ia dikategori najis yang dimaafkan selagimana ia tidak merubah sifat air. Ini kerana tahi cicak antara najis yang sukar untuk dielakkan. Jika ia banyak maka tidak dimaafkan iaitu menajiskan air yang sedikit walaupun tidak berubah sifat.

Bolehkan membersihkan tempat bernajis dengan air sabun? Menurut mazhab Syafi’ie, tempat atau benda yang terkena najis wajib dibersihkan dengan air mutlak dan tidak sah dengan air mutlak yang bercampur dengan bahan lain seperti sabun. Tiada masalah untuk menggunakan air sabun untuk basuhan awal namun basuhan kedua mestilah menggunakan(bilas) air mutlak.

Menurut mazhab Hanafi, air mutlak yang berubah sifatnya dengan bahan lain seperti sabun maka ia tetap suci dan menyucikan. Pendapat mazhab Hanafi boleh diamalkan jika melibatkan kawasan terlalu besar seperti kilang dan proses pembersihan melibatkan mesin canggih yang menggunakan sabun, ini termasuk kategori darurat. Manakala tempat yang kecil seperti rumah maka jangan lari dari kaedah mazhab Syafi’ie.

Wallahu A’lam
Abu Ruqayyah Ba ‘Alawi


Guna Lidah Buaya Je Nak Jaga Kecantikan Satu Badan. Memang Terbaik!

Sekiranya ada yang tercari-cari petua apakah yang paling sesuai untuk diamalkan dalam penjagaan luaran untuk satu badan dengan menggunakan satu bahan, jawapannya ada lidah buaya!

Petua cantik dengan lidah buaya memang diakui berkesan dan baik untuk kulit wajah.

Namun tahukah anda,  tidak dengan itu sebenarnya lidah buaya ini atau juga dikenali sebagai aloe vera adalah pilihan terbaik untuk digunakan pada keseluruhan penjagaan tubuh.

Pun begitu, ketahui cara dan bagaimana untuk menghasilkan ramuan penjagaan kecantikan berasaskan aloe vera ini.  Jom semak.

SELURUH BADAN

1. Kupas kulit

2. Ambil isi

3. Perah dlm botol
4. Sapu shj diserata tubuh

WAJAH

Boleh juga buat skrab
Cara-caranya:
1. Ambil alovera tadi
2. Tambah putih telur
3. Sapu dimuka
4. Biar kering sebelum dicuci bersih.

RAMBUT DAN KUKU

Boleh juga dijadikan sebagai minyak untuk rambut sihat

Cara-caranya :
1. Ambil alovera
2. Perah
3. Ambil air/patinya dan tambah minyak zaiton
4. Sapu dirambut dan kuku
5. Biarkan 30minit
6. Bilas bersih.

Sumber : Eddy Rusdi via Viral Oh Viral


Perkongsian daripada Ustazah Norhafizah Musa,  Kena Tafakur Diri, 5 Perkara Yang Sepatutnya Jadi Amalan Kita!

Menghadapi tempoh akhir zaman, kita sebenarnya kena buka mata dan muhasabah diri kita sendiri untuk jadi insan yang lebih baik. Sebagai mak ayah lagilah kita kena berperanan lebih kuat untuk pastikan anak-anak jadi insan berguna.

Bekalkan anak-anak dengan Al Quran. Itu dah jadi satu kewajipan buat kita sebagai mak ayah. Bagi diri kita sendiri, kita kena cari masa untuk cuba bertafakur setiap hari. Lima perkara yang dinyatakan Ustazah Norhafizah Musa melalui sebuah program di Tv ini patut kita amalkan.

1. Ayat-ayat Quran. Setiap hari baca Quran. Baca walau satu ayat dan tadabbur bagaimana ia mempengaruhi aqidah kita, ibadah kita dan akhlak kita.

2. Pandang apa-apa disekeliling kita dan ingat akan kebesaran ALLAH. Semua tu Allah yang ciptakan!

3. Fokus pada kesyukuran. Celik mata kena syukur belum berada dalam kubur. Syukur hari ni masih lagi hidup, masih lagi boleh bertaubat, masih diberikan peluang tambah amal, masih boleh lihat orang-orang tersayang, masih lagi ada keluarga. Ukur kesyukuran kita.

4. Renungi kesalahan dosa-dosa kita. Ya ALLAH aku ni emosional sangat la. Ya ALLAH aku ni suka mengumpat. Aku ni suka ujub, aku ni suka check in check out, aku ni suka feeling bless feeling ohsem asyik upload FB. Nak puasa pun ambik gambar syukur rezeki sahur hari ni. Nak buka puasa upload gambar syukur ni menu buka puasa aku hari ni. Dah riak takabbur tunjuk amalan kat orang. Tengok balik kita punya posting, kita punya percakapan di FB, IG, Whatsapp ada tak kita ujub, riak, takabbur atau bajet bagus.

5. Renung tanggungjawab kita. Aku ni buat ke tak tanggungjawab aku sebagai seorang anak, sebagai isteri, sebagai suami, sebagai ibubapa, sebagai menantu, sebagai mertua, sebagai majikan, sebagai pekerja.

Lima perkara ni kena renungkan setiap hari terutama selepas solat, ketika kita dalam keadaan bersih hati kerana aura energy positif kita adalah selepas solat dan sebelum kita tidur.

Bila setiap kali kita renung ayat-ayat Allah, kita akan jadi hamba yang taat. Bila tengok apa-apa yang berlaku ingat Allah. Mata hati kita jadi lebih terang bila kita sedar akan kuasa Allah di mana-mana.

Apbila kita bersyukur, kita juga semakin kurang merungut setiap hari. Kalau kita lihat silap dan dosa diri , kita sibuk nak perbaiki diri sendiri, tak ada masa nak tengok berita nak lihat nak cari salah orang. Kalau kita renungi tanggungjawab kita, kita akan jadi orang yang amanah yang menjalankan tanggungjawab.

Insyaallah hidup kita akan jadi lebih tenang dan bahagia. Nak tahu status hati kita tengok status ketenangan.

Kalau kita solat tapi hati tak tenang ada something wrong dengan solat. Ada something dengan solat, takut ada something wrong dengan wudhuk.

Mekap yang tak dicuci dengan sebersihnya menggunakan makeup remover menyebabkan wudhuk tak sah. Wudhuk tak sah mengakibatkan solat tak sah. Bila solat kita Allah tak terima, hati tak tenang, hidup tak bahagia.

Begitu kata Ustazah Norhafizah. Jadi kita kenalah muhasabah diri dan periksa diri kita setiap hari sepertimana yang disarankan oleh beliau.

Sepuluh ayat ni juga boleh anda amalkan setiap hari untuk jadi insan yang lebih baik. Usahakan diri untuk berubah.

10 Surah Yang Baik Di Amalkan Setiap Hari

1. Surah Al Fatihah – Baca ketika hendak tidur diikuti dengan membaca Surah Al-Ikhlas 3 kali, Surah Al-Falaq dan Surah An-Nas. Insya’Allah akan aman tenteram dan terjauh dari gangguan syaitan.

2. Surah Yassin – Pahala menyamai sepuluh kali membaca Al-Quran seluruhnya.

3. Surah At Dhuhan –Dibaca sekali pada malam Jumaat agar kita selamat dari huru hara di Padang Mahsyar.

4. Surah Al-Waqi’ah –Baca setiap malam, insyaallah tidak akan miskin.

5. Surah Al Khausar –Allah SWT akan mengabulkan hajatnya termasuk rezeki.

6. Surah Al-Khafirun -Perumpamaannya seperti membaca seperempat Al-Qur’an, disamping terlepas dari syirik, terjauh dari godaan syaitan dan terlepas dari peristiwa yang mengejutkan.

7. Surah Al-Mulk – Lepas dari siksa kubur.

8. Surah Al Ikhlas –Terlepas kesusahan duniawi, dimudahkan gelombang sakratulmaut dan dihindarkan dari kegelapan kubur.

9. Surah Al Falaq –Terlindung dari godaan syaitan dan kejahatan manusia.

10. Surah An Nas – Buat hati lebih terang dan dilindungi daripada syaitan dan jin.


Anak Suka Mandi Di Kolam Renang, Awas Paru-parunya Boleh Cedera!

Musim cuti sekolah begini, mandi kolam antara satu kemestian bagi anak-anak. Tambahan pula jika ke tempat-tempat yang ada kolam renang. Rasanya tak sah kalau tidak mandi kolam kan.

Selepas seharian bermain di kolam renang — anak akan keletihan dan mengantuk. Lebih-lebih lagi kalau mereka aktif bermain sepanjang hari, kerana teruja “jumpa” air.

Ini situasi biasa, namun yang tidak kita jangka adalah keadaan anak selepas mandi manda ini sebenarnya boleh menyebabkan kematian.

Kejadian tersebut dialami oleh Cassandra Jackson, 41 tahun. Memetik laporan ABC News.com, Jackson membawa Johnny bermain di kolam renang berhampiran kejiranannya. Sambil diperhatikan oleh Jackson, Johnny bermain hampir 45 minit dalam kolam.

Johnny memakai pelampung di kedua-dua tangan. Namun, selepas dua jam keluar daripada kolam renang, Johnny terkencing dalam seluarnya sebanyak dua kali dan kerap mengadu keletihan.

Selepas mereka pulang ke rumah, Johnny membilas badan dan terus masuk tidur. Ibunya menganggap dia hanya keletihan. Selepas beberapa jam, Jackson masuk ke bilik untuk memeriksa Johnny. Dia terkejut apabila melihat mulut Johnny berbuih dan Johnny sesak nafas!

Mati lemas sekunder

Beliau terus menghubungi 911 dan membawa Johnny ke wad kecemasan. Tapi malangnya, Johnny tidak dapat diselamatkan. Jantungnya berhenti berdegup selepas mereka tiba di hospital.

Koroner Berkeley Country, Glenn Rhoad yang memeriksa badan Johnny mengesahkan punca kematian adalah akibat mati lemas sekunder.

Apa itu mati lemas sekunder?

Menurut jurucakap American College of Emergency Physicians, Stephen Epstein — mati lemas sekunder terjadi kerana paru-paru tercedera selepas sedikit air masuk ke dalam paru-paru. Ia mungkin boleh terjadi apabila kanak-kanak cuba ingin berenang.

Klorin dalam air kolam mampu menyebabkan keradangan dalam paru-paru. Apabila terdapat klorin dalam paru-paru, tindak balas normal badan untuk melawan keradangan ini adalah dengan menghantar pelbagai cecair ke dalam paru-paru semula.

Tanda-tanda mati lemas sekunder

Mati lemas sekunder sering terjadi di kalangan kanak-kanak. Jangan biar anak anda menjadi mangsa seterusnya! Tiada cara lain untuk mengenalpasti tanda-tanda serangan ini, melainkan anda lebih peka.

Jika anak anda gemar bermain di kolam renang, jaga-jaga! Selalunya, mati lemas sekunder akan terjadi dalam tempoh 1-24 jam selepas mandi. Jadi, ibu bapa perhatikan tanda-tanda ini pada anak anda, selepas mereka mandi di kolam:

Jika anak anda menunjukkan tanda-tanda ini, segera bawa mereka ke hospital atau hubungi ambulans untuk mendapatkan rawatan. Jangan berlengah. Usah terhantuk baru terngadah!

Anda juga boleh mencuba perkara ini untuk mengelak kes mati lemas sekunder:

sumber: TheAsianParentMalaysia


Nak Jaga Kecantikan Ambil Limau Kasturi. Tapi Bukan Tu Je, Kena Tahu Sukatan Ramuannya Kalau Tak Nak Jadi Iritasi!

Jika dilihat petua orang dulu-dulu memang banyak menggunakan limau kasturi untuk penjagaan kecantikan diri untuk  seorang perempuan. Pelbagai ramuan dan cara dihasilkan untuk mendapatkan kesan yang diingini.

Pun begitu, kita sebagai generasi hari ini, kenalah ‘menuntut’ bagaimana untuk mendapatkan ramuan tersebut dan bukannya cuba buat-buat yang akhirnya boleh menyebabkan masalah lain pula pada kulit.

Jadi di sini dikongsikan 11 ramuan atau resipi menghasikan ramuan cantik dengan limau kasturi  yang dikongsikan oleh puan Safira Redzuan II, Cikgu Spa Bengkel Fast Track Ala Hotel Lima Bintang.

Balik sesekali di kampung tengok pokok banyak limau kasturi. Kalau dibiarkan busuk jadinya.

Limau kasturi ni sangat sedap di buat air tapi kalau dah banyak sangat takkan nak minum hari hari kan.

Jadi cikgu nak kongsi pelbagai kegunaan limau kasturi untuk kecantikan dan kesihatan

Setiap gabungan bahan beserta sukatan yang betul ada tindakan kimia semulajadi yang membantu menyelesaikan masalah sekiranya konsisten dan istiqamah.

Jadi janganlah over menggunakan bahan. Janganlah campur sesuka hati . Walaupun kategori alami namun kalau sukatan over boleh juga jadi iritasi. Sebab itulah berpada pada dalam apa jua yang kita buat.

Bahan bahan juga mudah di dapati. Hanya di dapur sahaja.

1. KULIT KEPALA GATAL/BERKELEMUMUR

3-5 biji limau kasturi di perah airnya.
1 sudu kecil baking soda
Air asam jawa setengah gelas

Kacau sebati dan lumur satu kepala sambil picit dan pakai shower cap atau plastik. Biarkan selama 15 minit. Kemudian boleh cuci

Amalkan seminggu 2-3 kali

2. MASKER MUKA BUANG BINTIK PUTIH DAN KECUT JERAWAT

1 biji limau kasturi di ambil airnya
1 sudu besar tepung beras
1 sudu kecil madu
1/4 sudu kecil baking soda

Kacau sebati dan tambah sedikit air dan sapulah di wajah dan biarkan selama 30 minit . Kemudian cuci dengan air biasa

Amalkan seminggu 2 kali

3. SCRUB MUKA BUANG KULIT MATI

1/2 biji limau kasturi di ambil airnya
1 sudu kecil gula perang halus
1/2 sudu kecil madu

Kacau sebati. Dan scrub la wajah dengan perlahan lahan. Dan cuci wajah dengan air biasa

Amalkan seminggu 2 kali

4. LULUR BADAN GEBUKAN KULIT

3 biji limau kasturi di blend bersama kulit
4 sudu besar tepung beras
2 sudu besar garam halus
1 sudu besar gula halus

Gaul sebati dan tambah sedikit air kalau terlalu pekat. Lulurlah badan. Biarkan seketika dan bilas dengan air biasa

Amalkan seminggu 2 kali

5. KAKI BERBAU/ FUNGUS/ KAKI KERING/ TAPAK KAKI KERAS

3 biji limau kasturi di blend bersama kulit
1 sudu besar minyak zaitun
2 sudu besar garam halus
1/4 sudu kecil baking soda

Gaul sebati dan sental seluruh kaki.

Amalkan seminggu 2 kali

6. RENDAMAN KAKI

5 biji limau kasturi di perah airnya
1 sudu kecil baking soda
2 sudu garam kasar

Di masukkan di dalam air suam takat buku lali. Rendamlah kaki selama 15 minit.

Amalkan seminggu 2 kali

7. KEMPIS PERUT

1 sudu kapur sirih
1/2 biji limau kasturi diambil airnya

Gaul sebati

Sapu di kawasan perut dan balut dengan plastik pembalut makanan barulah pakai barut/bandage/korset.

Penggunaan yang kerap mampu membentuk perut idaman

7 . JAMU BUANG ANGIN

1 1/2 halia diketuk
5 helai daun pudina
3 kuntum bunga cengkih

Rebus bahan dengan 500ml air sehingga mendidih.

Biarkan sejuk masukkan dalam cawan dan perah 1 biji limauk kasturi dan tambah 1 sudu madu .

Kacau sebati dan minum.Minum Sehari sekali sebelum makan.

8. LULUR BADAN BUANG ANGIN

1/2 halia
Sedikit kunyit hidup atau serbuk kunyit
2 biji limau kasturi

Blend semua bahan.
Masukkan bahan dalam 4 sudu tepung kacang hijau
2 sudu garam halus

Gaul sebati dan tanbah sedikit air dan lulurlah seluruh badan dan lebihkan tempat yang bermasalah seperti pinggang dan bahu. Biarkan seketika dan bilas dengan air biasa

Amalkan seminggu 2 kali

9. MANDIAN LIMAU KASTURI SEGAR BADAN

15 biji limau kasturi di ambil airnya
2 cawan garam kasar
2 sudu besar baking soda

Masukkan dalam baldi dan mandilah. Kalau boleh berendam lagi bagus. Bagi yang ada tub mandi boleh lebihkan garam dan limau.

Amalkan seminggu 2-3 kali

10. REDAKAN GATAL MUKA AKIBAT RESDUNG

5 kuntum bunga cengkih
1 batang kulit kayu manis
3 biji limau kasturi di hiris
5 helai daun pudina

Rebus sehingga mendidih. Tutup api tuang dalam besen dan waplah muka tu sehingga habis wap. Hati hati dengan kepanasan besen.

Amalkan seminggu 2 kali.

11. HILANGKAN BAU KETIAK DAN CERAHKAN KETIAK

2 biji limau kasturi
3 helai pudina
1/4 biji kentang

Blend ketiga bahan ini . Kemudian tambah 2 sudu besar garam halus, 1/4 sudu kecil baking soda dan sedikit

Sentallah di ketiak perlahan lahan. Biarkan seketika dan bilas dengan air.

Amalkan seminggu 4 kali untuk dapat kesan yang bagus.

Okay. Selamat mencuba. In Sha Allah. Niat baik baik dapat baik baik. Niatlah setiap kali nak amal nak singkirkan penyakit dan bad energi.


11 Tahun Menanti, Akhirnya Ayah Ni Nekad Dermakan Hati Demi Anak Kembali Sihat!

Sebagai seorang ibu dan ayah tentunya kita tidak sanggup melihat anak yang kita kasihi  terus menerus menanggung derita. Lantaran itu, seorang ayah ini sanggup berkorban mempertaruhkan nyawa demi melihat anak yang disayangi kembali sihat dan aktif seperti anak-anak kecil seusianya.

Memetik laporan daripada Sinar Harian, dua beranak ini akan menjalani pembedahan pada 6 Ogos ini. Romizan Alang Bahari, 38, bakal menjalani pembedahan tersebut bersama anaknya, Nur Syafiqa Damia Romizan, 11, selepas lulus ujian pemeriksaan yang dijalankan di Pusat Perubatan Universiti Malaya (PPUM) pada awal bulan ini.

Keputusan itu menyaksikan penantian 11 tahun Romizan dan isterinya Norazlina Ramli, 39, dari Felda Jengka 20 untuk anak sulungnya, Nur Syafiqa selepas sebelum ini mereka terpaksa menunggu hati daripada penderma lain yang meninggal dunia.

Mahukan anak sihat

“Saya sudah bersedia dan hanya menunggu detik ini demi anak. Walaupun berdebar saya hanya mahukan anak sihat seperti kanak-kanak lain.

“Memang selama ini saya tidak sangka bapa boleh berkongsi hati dengan anak jadi saya bersemangat dan ini sinar baharu buat kami sekeluarga. Saya nekad mendermakan sebahagian hati untuk Nur Syafiqa,” katanya kepada Sinar Harian.

Perlu capai berat 25 Kg

Romizab berkata, anaknya dikesan menghidap penyakit itu ketika berusia 86 hari dan menjalani pembedahan membuang hempedu serta terpaksa berulang-alik ke hospital dalam tempoh tersebut.

“Buat masa ini berat badan anak perlu mencapai 25 kilogram ke atas sebelum liver transplant dijalankan dan sekarang ini tinggal 23 kilogram.

“Jika Nur Syafiqa benar-benar fit dan sedia, pembedahan kami dijangka dijalankan pada 6 Ogos depan,” jelasnya.

Bantu Kumpul Dana

Namun kerisauan tetap menyelubungi keluarga itu selepas dimaklumkan kos pembedahan dijangka mencecah kira-kira RM120,000.

“Memang pihak PPUM ada beritahu untuk bantu dapatkan dana daripada pihak berkaitan selain sumbangan daripada keluarga dan rakan-rakan prihatin.

“Selama ini saya hanya berniaga kecil-kecilan di tepi jalan selain isteri bertugas sebagai jururawat di Hospital Sultan Haji Ahmad Shah (Hoshas) Temerloh. Walaupun isteri penjawat awam tetapi tak semuanya percuma selain memerlukan kos rawatan selepas pembedahan nanti.

“Jika dana itu gagal diperoleh saya dan isteri pun buntu selain memang selama ini keluarga dan rakan-rakan prihatin yang banyak membantu,” katanya.

Kepada mereka yang ingin membantu boleh menyalurkan sumbangan ke akaun Bank Islam: 0603 7023 00 3572 atas nama Romizan Bin Alang Dahari.


Lama Menanti Kehadiran Anak Perempuan, Akhirnya Lahirkan 3 Kembar, 2 Perempuan 1 Lelaki

Mengandung seorang anak pun cukup menguji kekuatan dan emosi seorang wanita, tapi bayangkan jika ada 3 janin di dalam kandungan?

Pastinya sedikit letih membawa perut, namun begitulah rezeki terindah yang dirasai wanita bernama Puan Nur Habis Hairani ketika mengandungkan 3 bayi kembarnya.

Terdahulu melalui laman sosial TikTok, dia pernah tular setelah bergurau tentang cara jalannya sama seperti penguin gara-gara membawa perut yang besar.

Ketika membuat majlis gender reveal sekitar Julai lalu pula, ibu bapanya juga sangat teruja memandangkan keluarga mereka belum pernah mempunyai cucu perempuan.

Nervous tak tau nak habaq…Berbeza dengan bersalin anak-anak sebelum ni…Mai serah diri dengan gembiranya.  2 hari lalu, gambar perut sarat Puan Hanis dalam menunggu tempoh masa bersalin cukup mengujakan ramai.

Artikel Berkaitan

Tip / Petua

Berbeza dengan pengalaman melahirkan 2 anak lelaki sebelum ini, dia akui sedikit gemuruh untuk mengeluarkan triplets yang dinanti-nantikan mereka sekeluarga.

Doktor on oxygen dulu sat untuk pantauan …Mommy tak dapat tengok depa lagi Disambut oleh seorang petugas kesihatan bernama Dr Nazman, wanita anggun ini akhirnya selamat melahirkan 3 bayi kembar melalui kaedah czer.

Jelasnya lagi, kembar pertama dan kedua adalah berjantina perempuan, manakala kembar ketiga adalah baby boy.

Mesti Baca :


“RM5 Pun Dah Cukup Buat Beli Makanan Anak.” Kaki Bengkak Bernanah, Wanita OKU Gendong Anak Ke Hospital Mohon Bantuan

Berat mata memandang, berat lagi bahu wanita ini memikul. Dalam keadaan diri yang serba kekurangan, dia memohon bantuan orang ramai untuk merawat pergelangan kaki kiri yang membengkak setelah isinya ditampal akibat kemalangan beberapa tahun dahulu.

Sabrina Md Isa jumaat lalu memuat naik sebuah perkongsian yang bercerita tentang kesakitan yang dialami nya selepas terpaksa menunggu beberapa jam bagi mendapatkan rawatan di unit kecemasan Hospital Sultanah Bahiyah.

Ya Allah sakit sangt2..pa jam dah tgu dekat kecemasan ni..permudahkan segala urusan.saya mai naik grab ja..klu kena tahan somi kena jaga ank la..

kot ada nk bantu keluarga saya2 bgi no akaun cimb 7047825892..Sabrina..dapt ringankan beban saya dan somi.nak beli ank air dan makanan..saya mintak maaf sangt2 atas semua ni.

Tak niat nak susahkan sapa2..rm5 pon cukup bermakna buat saya buat beli makanan ank nak bayr grab..😭😭😭😭..

Wanita yang memegang kad Orang Kehilangan Upaya (OKU) itu turut memberitahu, dia akan dipindahkan ke Hospital Universiti Sains Malaysia (HUSM) bagi menjalani pembedahan plastik di sana.


Batuk Teruk Selepas Raya, Redakan Dengan Buah Oren Stim,  Ibu-Ibu Wajib Cuba Ni!

Selepas beraya sakan pasti ada ahli keluarga kita yang mula batuk-batuk tanpa henti.

Cuaca yang panas ditambah dengan pengambilan ais setiap masa buat batuk makin teruk.

Batuk berpanjangan pastinya buat kita rasa tidak selesa. Walaupun habis sebotol ubat namun batuk masih lagi ada dan mengganggu pernafasan.

Bila diserang dengan masalah batuk berpanjangan, terasa cukup meletihkan. Sedikit sebanyak ia pasti menganggu proses pernafasan serta rutin dalam melakukan aktiviti seharian.

Melalui perkongsian Jes Tham dalam Facebook miliknya, beliau menunjukkan cara mudah dan berkesan yang dipercayai boleh menyembuhkan batuk yang berlarutan hanya menggunakan buah oren!

Menurut beliau, petua ini diperolehi daripada pakar perubatan dari negara China dan Taiwan dan sesuai untuk kanak-kanak mahupun orang dewasa. Apa-apapun keberkesanannya bergantung pada kesesuaian individu. Namun tidak salah mencuba kan!

Caranya:

1. Potong buah oren bahagian atas dan bawah.(seperti dalam gambar)

2. Cucukkan bahagian atas buah oren tersebut dengan garpu atau chopsticks, agar garam dapat meresap dengan cepat ke dalam buah oren nanti.

3. Letakkan secubit garam pada bahagian atas buah oren tersebut dan sapu rata.

4. Kukus selama 2 jam dan minum jus tersebut.

Rasanya sedikit masin dan pahit. Buat dan minum sampai batuk berhenti.

Sumber Facebook: Jes Tham


Rahsia Cuci Beras, Masak Jadi Sedap & Eratkan Hubungan Keluarga. Ibu Perlu Tahu!

Wanita dan memasak bolehlah diibaratkan bagai inai dengan kuku, begitu berkait dan rapat. Kebiasaanya sebagai  seorang isteri dan bergelar ibu, kita akan memasak setiap hari untuk memastikan seisi keluarga dapat menikmati hidangan yang dimasak dari air tangan kita sendiri. Tambahan pula, kita sedar dengan memasak ini banyak kelebihannya.

Dikatakan salah satu kelebihannya melalui makanan yang dimasak, ikatan kasih sayang antara keluarga dapat dieratkan dan sebab ini juga tidak hairanlah orang dulu-dulu selalu berpesan, kalau nak menambat hati suami perlulah dari seleranya.

Untuk itu, bolehlah amalkan cara ini yang telah dikongsikan oleh Puan Norhaslinda untuk manfaat bersama.

Adab basuh beras

1. Menggunakan TANGAN KANAN untuk membasuh.

2. Gaulkan arah lawan jam (sama seperti arah tawaf)

3. Membaca ليس لها من دون الله كاشفة
“Laisa la ha min dunillahi kastyifah”

Maksudnya

Tidak ada penyembuh selain dari Allah

4. Ulang basuh sebanyak 3 kali sehingga yakin bersih

Sambil membasuh beras itu berselawat dan amalkan doa.

“Segala puji bagi Allah yang telah memberi kami makanan yang lebih baik darinya” -At Tarmizi.

“Ya Allah, lembutkan hati kami untuk faham agamaMu sebagaimana Engkau lembutkan beras ini hingga menjadi nasi”

Serta

“Ya Allah kau satukanlah hati kami sekeluarga sebagaimana bersatunya beras ini menjadi nasi”

sumber : Norhaslinda Roslan via MAHN


Jamu Kempis Perut Homemade, Guna Bahan Dapur Je!

Masyarakat kita memang kurang mengamalkan jamu dalam rutin harian. Mungkin kerana tidak biasa, rangkaian jamu yang dikatakan agak pahit ini jarang diterima oleh wanita.

Ada yang mengambilnya namun tidak secara berterusan sedangkan hakikatnya jamu-jamu ini cukup baik untuk kesihatan dalaman wanita. Sebenarnya, jika tidak sukakan jamu yang dijual di pasaran, anda sebenarnya boleh menyediakan jamu sendiri, mengikut resipi daripada bahan yang diakui berkhasiat.

Resepi asal dari Norzanariah Ismail ini boleh juga kita cuba untuk kesihatan tubuh badan. Paling penting dapat buang angin dan kempiskan perut. Wanita kena cuba ni!

Bahan-bahan:
3 sudu besar halba -direndamkan halba dalam air selama 2 minit dan toskan seketika.
3 cm halia muda
3 Ulas bawang putih
15 biji lada hitam

Caranya:

1. Tumbuk halba hingga halus dan hancur.

2. Kemudian campurkan bersama halia, bawang putih dan lada hitam.

3. Tumbuk sampai hancur.

4. Kemudian gentel kecil seperti maajun.

5. Boleh disimpan dalam satu bekas dan simpankan dalam peti sejuk.

Jamu ini boleh di ambil, 2 biji pagi dan 2 biji pada waktu malam selepas makan. Untuk hasil perut yang kempis, kena amalkan secara berterusan setiap hari.

Hasilnya bukan hanya perut kempis bahkan badan lebih ringan dan masalah angin dalam badan pun berjaya di atasi.

Siapa yang boleh amalkan?
Wanita yang bersalin secara pembedahan sangat disyorkan mengambil jamu seperti ini ketika di dalam pantang, bagi membuang angin dalam badan.

Selamat mencuba.

Sumber: Norzanariah Ismail


Rupanya Ada 4 Gaya Keibubapaan Didik Anak. Salah Didik Beri Kesan Pada Karektar.

Karakter dan tingkah laku seorang anak bukanlah ditentukan sepenuhnya oleh anak itu sendiri.
Faktor utama yang akan menentukan tingkah laku seorang anak adalah gaya keibubapaan yang dipraktikkan untuk membesarkan dan mendidik seorang anak.

Saya pernah menulis bahawa keibubapaan yang efektif bukanlah bergantung kepada betapa garang atau lembut ibubapa terhadap anak. Garang atau lembut hanyalah salah satu dari amalan keibubapaan yang membentuk gaya keibubapaan. Garang atau lembut bukanlah penentu tingkah laku anak.

Gaya keibubapaan merujuk kepada pola keseluruhan tindakbalas ibubapa dan bukannya bergantung kepada satu faktor sahaja.

Terdapat 4 gaya keibubapaan yang utama berdasarkan kajian yang dibuat oleh pakar-pakar perkembangan kanak-kanak. Ia bergantung kepada:

1) Responsif – sejauh mana ibubapa menerima, memahami dan bertindak balas terhadap keperluan emosi dan perkembangan individu seorang anak.

2) Tuntutan – Sejauh mana ibubapa membimbing, mengawal dan menuntut tingkah laku yang baik dalam diri anak.

Kedua-dua faktor ini mempunyai kesan yang signifikan terhadap karakter, dan tingkah laku anak.

Kajian juga pernah dibuat di negara kita untuk melihat gaya keibubapaan yang manakah lebih efektif untuk menerapkan pendidikan dan amalan Islam dalam diri anak-anak.

Tiadanya peraturan dalam rumah dan ketidakupayaan ibubapa permisif berkata ‘tidak’ banyak mempengaruhi karakter anak. Anak-anak kepada ibubapa yang permisif didapati: * Tidak dapat mengikut peraturan dan undang-undang. * Mempunyai kawalan diri yang sangat rendah. * Bersifat egosentrik dan narsistik kerana tidak pernah ditegur dan dihalang. * Menghadapi kesukaran dalam perhubungan dan interaksi sosial.

Yang manakah gaya keibubapaan anda selama ini?

Kredit: Noor Afidah Abu Bakar
Certified Positive Parenting Educator (Parent Practice UK)


“Kat Rumah, Perangai Anak Nauzubillahh…” Rupanya Ini Sebabnya Anak Bila Depan Orang Lain Elok Peelnya Tapi Depan Ibu Ayah Buat Perangai!

Disebabkan cabaran mendidik anak itulah ibu bapa harus tahu cara yang betul untuk mengelak anak buat perangai.

Ada anak yang berkelakuan baik dihadapan orang lain tetapi sebaliknya buat peel bila dengan ibu ayahnya. Inilah yang harus dibimbangkan. Anak tidak menghormati ibu bapa akan memberi kesan kepada tingkah lakunya.

Tapi cuba kita tanya diri sendiri—
perangai aku kat rumah depan anak2, sama tak dengan perangai aku bila anak2 takde?

Haa terdiam kan. Kenapa bila kat office, kita peramah, chill, mudah senyum, happy go lucky, tapi bila kat rumah—
terus jadi pontianak menghantui seluruh kampung.

Kenapa bila bercakap dgn anak dan suami, suara kita kasar, kita cepat melenting, cepat marah. Tapi bila bercakap dgn anak orang lain atau suami orang lain, amboi bukan main baik, sopan santun, lemah gemalai hetikos endang.

Kenapa agaknya kita jadi macam tu?
Dan kenapa agaknya anak kita pun macam tu?

So anak2 kita pun sama.
Kita parents ni lah “rumah” mereka.
The only “place” yang mereka selesa jadi diri sendiri— selesa buat silly jokes, funny faces,
selesa lepaskan segala big feelings, jadi vulnerable.
.
So remember this.
You are your kids’ HOME.
.
It’s okay sekali sekala anak buat perangai.
Itu bukti kita masih “rumah” mereka.
.
Dan tak semua “benda buruk” yang kita nampak pada anak itu benar2 buruk. Sometimes it’s something beautiful kalau kita lihat dengan ilmu dan kematangan emosi.
Tak perlu cepat sangat melatah atau label anak macam2.
.
Sebab tu penting join Masterclass Ibu Bapa Bijak Emosi tu. Supaya kita jadi emotionally matured parents yang mampu besarkan emotionally matured kids. Eh eh sempat promote.
.
Home is not a place.
It’s a feeling.
Maka syukuri lah setiap orang yang memberi RASA itu.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Pesan Ustaz Wan Akashah,  Elak Menengking Dan Jerit, Anak Umur Bawah Sekolah Rendah. Kesannya Ada 3 ‘Sindrom’ Dalam Diri Anak. Deep!

Menjadi ibu bapa ini besar cabarannya dalam  mendidik anak-anak. Begitu dengan hal memarahi anak. Jika salah, caranya, akan buat hati anak terguris.

Jaga emosi kita, ibu bapa, tanpa disedari, anak dihinggapi 3 ‘sindrom’.

Ustaz Wan Akasyah pesan dalam ceramah beliau yang saya dengar semalam.

Dengan anak-anak kecil, umur bawah sekolah rendah, elakkan marah menengking-nengking. Jerit sampai hilang suara. Menghempas, menghempuk barang segala. Menghentak, menumbuk dinding dan meja bagai.

Big NO.

Sebabnya, perlakuan ibu bapa yang amal begitu akan menyebabkan anak-anak dihinggapi 3 ‘sindrom’ yang susah nak diubati apabila mereka remaja dan dewasa.

Dia namakan sindrom 3F.

F pertama,
FRIGHT.

Anak akan jadi penakut. Dia akan mudah terkejut-kejut. Hati dia jadi menikus. Keyakinan diri dia akan menipis. Dia takkan berani bercakap terbuka dengan kita. Esok dah besar, masa remaja, kalau anak malas nak ‘open discussion’ dengan kita, jangan hairan. Semak balik.

F kedua,
FIGHT

Anak akan kuat melawan! Dia mungkin tak melawan ‘direct’. Dia tak ‘fast to fast’ dengan kita (patut face to face, entah dak wechat mana cipta istilah baharu ni). Orang tua kata, keras kepala. Ada batu duduk dalam. Anak sentiasa tak ngam dengan kehendak kita. ‘Ignore’ apa kita suruh. Itu tanda melawan.

Dan,

F ketiga,
FREEZE

Anak akan jadi pendiam dan kaku. Dia susah nak berdikari. Perkembangan minda kreatif dia terbantut. Dah macam robot. Tak berani nak mencuba sesuatu yang baharu.

Saya tambah sikit daripada apa ustaz Wan pesan.

Keywordnya, TENGKING.

Bukan tak boleh marah anak. Kalau tak, marah tu nak guna kat mana? Takkan pada suami/isteri je kan.

Maksudnya, nak marah, boleh. Marah dengan nada tegas dan fokus kepada membetulkan kesalahan.

Bukan marah yang seperti orang histeria, habis terbalik rumah dan mengutuk-ngutuk anak bodoh, bebal, pemalas dan sebagainya.

Seperkara yang kita mungkin terlepas pandang, perkara silap yang anak buat, mungkin dia sendiri tak tahu itu adalah silap.

Anak tertumpah air. Siapa pun pernah. Tak perlu melempang anak. Ajarkan ambil kain buruk atau tisu, minta dia lapkan. Ingatkan untuk lebih hati-hati. Selesai.

Terjatuh cawan sampai pecah berderai.
Segera ambil penyapu dan minta dia sapu dan hati-hati menjaga langkah supaya tidak terpijak kaca tajam. Ingatkan untuk hati-hati. Selesai. Tak perlu jerit-jerit beritahu jiran sebelah, ‘anak saya baru saja pecahkan gelas beli dari europe’.

Jaga emosi kita semasa marah.
Insya Allah, anak akan membesar sebagai remaja dan dewasa yang tenang dan waras.


’Benda Kecil Tapi Sangat Bernilai Bagi Seorang Ibu.’ Renungkan.

Sudah tentu ketika dalam tempoh PKP ini kita rindu kepada ibu ayah dikampung. Ketika ini kita semua tidak dibenarkan keluar rumah melebihi 10KM tanpa alasan munasabah. Jika ingkar akan dikenakan hukuman setimpal lantaran untuk menghalang penularan covid-19.

Jadi ketika ini, renung-renunglah layanan kita terhadap ibu ayah kita sebelum ini. Inilah antara hikmah disebalik wabak virus ini. Moga kita muhasabah diri untuk menjadi anak yang baik kepada ibu ayah.

Ikuti perkongsiannya ini.

Benda kecil tapi sangat bernilai bagi seorang ibu.

1. Ikhlas mendengar walaupun cerita yang sama diulang-ulang

Menurut Nigel Gopie memori manusia ada dua bahagian iaitu source memory ( contents) dan destination memory ( kepada siapa content itu disampaikan)

Bila menjagkau umur 60 hingga 83 tahun, fungsi destination memory akan berkurangan sebanyak 21 peratus.

Mak baru nak buka mulut kitapun cakap.

” Mak nie.. Tadi dah cakap.. Orang tak nyanyuk la.. “

Harap rasa menyesal.

Kitapun akan lalui fasa yang sama. Kecik hati mak bila anak cakap macam tu. Bukan sengaja, tapi dia lupa dengan siapa dia pernah cerita. Bila mak seronok nak bercerita dengan kita, itu tandanya mak happy kita ada.

Balik kampung jangan terperap dalam bilik. Sibuk melayan phone, game, fb, ig dan sebagainya. Mak kat luar tertunggu-tunggu nak bercakap dengan kita. Selagi masih ada, raikanlah ibu dalam hidup kita. Sabarlah sikit walaupun mak kita tak up to date, duk cerita pasal Covid 19 tak habis-habis.

Sesekali rakam la suara Mak. Bila berjauhan dengarkan selalu, mudahan kita tak lupa Mak walau satu hari.

Syukurlah hari ini masih dapat dengar suara Mak.. Esok belum tentu lagi.

2. Muliakannya di hadapan kawan-kawan kita

Depan kawan sekerja atau sekelas, puji dan hargai ibu kita. Mesti senyumnya tak lekang dari bibir. Bangga sangat ada anak macam kita.

Pandangan kita terbatas sebab tu kita tak nampak nilai sebenar seorang ibu di sisi Allah.

Pintu syurga yang tengah adalah milik seorang ibu.

Rasulullah ﷺ bersabda : “Orang tua adalah pintu surga yg paling tengah, maka jangan sia-siakan pintu itu atau jagalah ia.” (HR. TIRMIDZI)

Jika kita ada cita-cita nak masuk syurga, jagalah hati ibu kerana dialah kuncinya.

Ada seorang sahabat menangis depan saya kerana menjaga ibu yang sakit. Dia rasa terlalu penat dan bebanannya tak tertanggung.

Saya jawab..Bukan senang nak dapat kunci syurga. Manangis tak salah, rasa penatpun tak salah tapi mesti disusuli dengan rasa redha. Barulah usaha kita akan bernilai di sisi Allah SWT.

3. Penuhi permintaannya sebelum terlambat

Orang yang bahagiakan hidup maknya, akan beroleh kemuliaan dari Allah Ta’ala. Hidupnya sukses, perjalanan hidupnya lancar, kerja buatnya jadi berkat dan rezeki yang diperolehi adalah rezeki yang diredhai.

Subhanallah Walhamdulillah..

Maha Suci Allah, segala puji bagiNya.

Cuba tanya Mak, teringin nak makan apa, nak pakai apa, nak pergi mana.

Mulianya ibu seperti gambaran yang telah diberikan oleh Habib Salim Assatiri Syekh yang berasal dari Yaman.

Setiap orang yang datang untuk minta doanya akan ditanya dengan satu soalan.

“Apakah kamu masih memiliki permata (Ibu ) di rumahmu? “

“Tahukah, bahwa doa ibu untukmu, lebih mulia dan makbul dari pada Doa seorang Wali Besar sekalipun ? “

Penuhi permintaan mak.. Allah akan penuhi semua permintaan kita.

4. Call bila mak rindu bukan tunggu kita perlu

Tahu tak bila mak rindukan kita?

Setiap malam mak rindu kita. Terkenang zaman kita kecik-kecik dulu.

Mata bulat kita, body montel kita, suara kita. Kita tak tahu sebab kita lebih fokus kehidupan baru. Mak kuat dan terus bersemangat kerana kenangkan anak-anak masih ada.

Kita call Time ada hajat, nak mintak Mak doa, ada masalah rumahtangga atau nak sampaikan berita. Sebab tu jarang-jarang.

Kalau ikutkan hati, hari-hari Mak nak call kita. Nak tahu khabar berita kita, nak dengar suara kita.

Tidak pernah lupa untuk doakan kita setiap kali solat fardhu.

5. Tolong potong kuku mak

Benda simple tapi paling susah pada Mak kita ialah potong kuku sendiri. Mata tak nampak, tenaga makin kurang.

Ambil kesempatan sementara kita ada dengan mak, tolonglah dia potong kuku, syampu rambut, basuh dan jemur baju, dan sesekali urut mak.

6. Beri duit belanja walaupun Mak hanya simpan atau beli hadiah untuk cucu

Ada seorang ibu terpaksa curi duit anak untuk beli barang keperluan. Nak minta nanti anak cakap ” Mak nak buat apa.. Nanti saya belikan”

Mak nie perempuan. Orang perempuan memang banyak keperluan dan permintaan. Kalau takde duit kat tangan memang kesian. Terpaksa pendam segala keinginan. Dia bukan nak mewah tapi sesekali nak memberi. Nak beli baju untuk cucu atau nak beli sesuatu untuk anak.

Kita beri Mak duit.. Tapi barangnya dapat kat kita.

Tanpa doa dan redha mak, kita tak jadi macam hari ini.

Terima Kasih mak.


15 Rahsia Intim, Buat Rumah Tangga Makin Bahagia!

Seks bukan sekadar melepaskan sahaja keinginan tetapi sebaliknya ia adalah terapi untuk kedua pasangan halal.

Jadikan info ini sebagai ilmu untuk memantapkan lagi kerukunan hubungan suami isteri anda. Ini yang anda perlu tahu.


“Jangan Takut, Ayah Ada. Baca Bismillah.” Ajar Anak Perempuan Surfing, Cara Ayah Ni Bikin Ramai Tersentuh Hati!

Perkongsian seorang ayah melatih anak perempuannya dalam aktiviti air atau surfing meraih perhatian ramai. Walaupun masih kecil, namun anak ini sudah menampakkan minat dalam bidang tersebut. Sebagai ibu bapa pasti memberi sokongan tidak berbelah bahagi.

Perkongsian video   viral di Tiktok ini menunjukkan kanak-kanak bernama Ulya mahir dalam aktiviti air iaitu surfing sejak usia muda. Memang hebat dan mendapat pujian ramai.

Sementelah kanak-kanak tersebut baru sahaja berusia 5 tahun namun sudah mahir dan nampak tidak kekok beraksi.

Dalam masa yang sama, ada yang tersentuh  hati dengan cara si ayah yang begitu prihatin dan memberikan kata-kata semangat supaya si anak tidak takut dan teruskan dengan aktiviti air tersebut.

Selain Ulya, seorang lagi anaknya bersama Aula juga mempunyai kemahiran yang sama dalam aktiviti air ini.Perkongsian video memaparkan Aulia begitu cekap berdiri di atas papan surfing mengawal keseimbangan di atas ombak begitu membanggakan sekali!

Suka tgk adik niii SEMANGATTTTT dik 🥰🥰🥰 aurat adik pun terjaga dik MasyaAllah dikk 🥺🥺

X semestinya kna ada ank yg sma jntina bru kite akan shre hobi yg sma kan..apepon bersyukur..

Good girl..semangat ayah ni🥰🥰🥰🥰

Aku pulak yg terharunya reaction abah dia…

Such a supportive dad u r. semoga dimurahkn rezeki abg sekeluarga! happy tgk hehehehe

So touched bila ayahnya ckp “baca bismillah. baca bismillah”.

Alhmdullahh…trjga aurat adik ni…thniah parent adik

Tengok video mcm ni pun boleh sedih. Sedih yang happy 🥲

Comelll ja dia siap pakai tudungg🥰 .


Nak Senang Kerja, Elak Selalu Kena Bersihkan Kipas Daripada Habuk. Buat Cara Ni Je!

Melihat habuk yang melekat pada bilah-bilah kipas bukan sahaja menyakitkan mata, malah memberi kesan yang tidak sihat pada pengudaraan di dalam rumah. Apa tidaknya setiap kali suiz elektrik dihidupkan itu bermakna kita ‘mengundang’ habuk-habuk akan berterbangan di seluruh ruang. Ini satu hal yang perlu diambil serius untuk segera dibersihkan, agar udara yang disedut di dalam rumah tidak membahayakan kesihatan.

Pun begitu, tidak dinafikan juga bila berlaku bilah kipas sarat dengan habuk itu bermakna kipas tersebut tidak dapat berfungsi dengan baik. Putarannya menjadi lemah dan perlahan dek kerana berat dengan habuk. Jadi mana mungkin kipas tersebut dapat hasilkan kesan berangin seperti mana yang kita harapkan.

Jadi apa penyelesainnya? Ya, segera dicuci!

Pun begitu, untuk menjarakkan kekerapan dicuci ada trik yang perlu anda lakukan. Nak tahu bagaimana, ini perkongsian oleh Alosnida Musa.

RAHSIA HABUK TAK MELEKAT PADA KIPAS

Caranya:

1. Bersihkan bilah dan jaring kipas seperti biasa.

2. Campurkan pelembut pakaian, cuka makan dan air ke dalam bekas lain.Nisbah campuran ialah 1:1:1 pada setiap bahan.

3. Kacau sebati dan korang masukkan ke dalam botol berspray supaya lebih senang nak digunakan.

4.Sembur-sembur rata pada bilah dan jaring kipas.

5. Biarkan selama 5 minit, jangan lupa dilap semula dengan kain lembab.

6. Keringkan. Kipas dah boleh digunakan seperti biasa tanpa ada lagi habuk yang melekat!

7.Ulangi semula , 2 atau 3 bulan sekali. Bukannya habuk tak melekat sampai setahun.

Senangkan? Tak perlu setiap kali cuti perlu bersihkan kipas kotor

Selamat mencuba

Kredit: Alosnida Musa


Buat Sendiri Pencuci Serbaguna, Sekali Bancuhan Macam-macam Kegunaannya!

Biasanya di rumah kita pasti ada bermacam-macam jenis bahan pembersih untuk digunakan untuk tujuan yang khusus.

Tapi menariknya perkongsian ini, wanita ini sediakan sendiri bancuhan bahan pencuci dirumahnya untuk digunakan dengan pelbagai tujuan.

Ternyata cara ini pastinya lebih menjimatkan dan tiada lagi masalah penstoran berkaitan bahan-bahan pencuci yang pelbagai jenis dan kegunaannya itu.

Ini perkongsiannya.

Sebelum ni saya pernah share pasal homemade spray serbaguna untuk halau semut..

Baru-baru ni ada kawan tanya apa lagi kegunaan spray ni..

Jadi kali ni saya nak share kegunaan spray ni untuk memudahkan kerja-kerja kat dapur.. Selain bersihkan dapur, saya gak gunakan spray ni untuk..

◾ Hilangkan bau hanyir

Biasanya lepas bersihkan ayam & siang ikan, saya akan spray pisau, papan pemotong & sinki dengan spray ni untuk hilangkan bau hanyir (ikan terutamanya). Biarkan 5-10 minit sebelum cuci macam biasa.

◾ Mudah tanggalkan kesan minyak

Bila basuh bekas-bekas makanan yang berminyak ni, penutup yang paling leceh sekali nak dibersihkan.. Selalunya saya spray je & biarkan sekejap sementara nak basuh.

◾ Masa baking

– nak buat meringue atau pukul whip cream, mixer & bekas mesti kering dan tak berminyak. Kalau tak, alamatnya tak menjadi ler.. Boleh spray kan pada mixer & bekas sebelum direndam kejap dengan air panas untuk pastikan semua kesan lemak & minyak tanggal. Basuh & keringkan sebelum guna. Saya juga gunakan cara yang sama untuk basuh perkakas baking lepas guna. Sangat menjimatkan masa & menjimatkan sabun.

◾ Spray & rendam kain lap tangan, kain lap dapur & span basuh pinggan untuk tanggalkan kesan minyak. Sesetengah orang terus masukkan kain yang berminyak dalam mesin basuh. Sebenarnya kesan² minyak tu akan buat drum mesin basuh cepat kotor (kotoran melekit², melekat dicelah getah pintu & juga mendap dalam lubang drum). Untuk span basuh pinggan pun, biasanya bila malam saya akan spray larutan cuka ni & rendam air panas dalam 10 minit. Kemudian tos kering untuk elakkan span mudah berbau & jadi tempat pembiakan bakteria.

◾ Bersihkan blender & tanggalkan karat pada mata blender. Yang suka buat kek guna blender tu, elok sangatlah guna spray ni untuk bersihkan blender. Saya pernah beli kek choc homemade yang rasa pedas cili.. Terus tertutup selera nak makan Saya guna spray ni untuk kurangkan bau (bawang contohnya), pijar cili & boleh bersihkan mata blender gak.. Tapi kena rendam kejap la.. Jangan terus basuh lak..

◾ Bersihkan karat/mendapan dalam cerek elektrik. Untuk bersihkan karat/mendapan dalam cerek elektrik, gunakan bancuhan spray ni dalam 1-2 cawan, kemudian tambah air paip sehingga cerek ½ penuh je (jangan letak banyak sebab bila mendidih air akan melimpah²). Biarkan suam sebelum bersihkan. Kalau banyak sangat karat/mendapan, perlu ulang beberapa kali.

Saya buat spray ni dalam kuantiti yang banyak sebab memang selalu guna. Saya ada 3 botol spray untuk kegunaan dapur, untuk lap air tumpah/spray langsir bila bau asap & juga untuk toilet. Untuk spray langsir & toilet tu saya tambahkan essential oil (lavender & lemon) sikit supaya wangi.

Kalau nak buat dalam kuantiti banyak macam saya ni boleh guna sukatan ni..

1½ cawan cuka
7½ cawan air
4-6 sudu sabun pencuci pinggan (kurangkan jika pencuci pinggan pekat)

Campurkan semua bahan, masuk dalam botol spray.

*pastikan spray sentiasa ditutup bila tak digunakan supaya kepala spray tak mudah rosak

*spray ni gak boleh digunakan untuk bersihkan tong sampah atau kurangkan bau hancing. Salah seorang kawan yang ada kedai makan gunakan spray ni untuk toilet kedai makan dia untuk elakkan bau ‘semerbak’ .

*kalau setakat spray untuk kurangkan bau² toilet yang tak diingini, taknak letak sabun pencuci pinggan pun takpe. Boleh je guna cuka+air je. Tapi kalau nak jadikan sebagai spray multipurpose (kot nak basuh sinki, kilatkan paip, tile dll) sabun tu bertindak sebagai pencuci yang lembut (sebab tu tak rosakkan permukaan perabot) & kuatkan fungsi cuka. Nak guna sabun mandi pun boleh.. Tapi jangan guna sabun pencuci yang kuat sebab sesetengah sabun ada bahan aktif yang boleh bertindakbalas dengan cuka.


“Ada Cara Tak Kalau Saya Sebagai Ibu Nak Betulkan Silap Saya.” Deep Perkongsian Ini

Bukan mudah mendidik ahli keluarga menjadi anak yang baik. Sebagai ibu bapa pastinya tanggungjawab berat agar memastikan anakn-anak dapat membesar dengan baik dan mendengar kata.

“Ada cara tak kalau saya sebagai seorang ibu nak betulkan silap saya?”

Tanya seorang ibu di seminar kelmarin. Ceritanya buat kami di dewan seminar sebak.

Saya namakan akak ni sebagai Kak Ma. Kak Ma seorang ibu bekerjaya hebat. Dari tudung Bokitta yang dipakainya pun dah boleh agak. Kiranya kalau dari segi kewangan dan kerjaya, dia nampak hebat dan berjaya.

Tapi bila di rumah, dia dilihat sebagai seorang ibu yang gagal. Anak lelakinya menganggap dia seperti musuh. Manakan tidak, Kak Ma ‘tidak hadir’ sebagai seorang ibu kepada anaknya sepanjang anaknya membesar.

Anaknya membesar bersama nenek. Bukan dia tidak cuba jaga anaknya itu sendiri. Tapi anak terunanya sendiri sentiasa mengelak, tak mahu duduk di bawah jagaan Kak Ma. Saya agak, ada sesuatu yang membuat hati anak ini terluka.

Sehinggalah si anak mencecah umur 16 tahun, barulah Kak Ma berjaya bawa anaknya pulang tinggal bersama. Kalau tak kerana nenek yang dah tak tua dan tak mampu menjaga, tak mungkin anaknya sanggup.

Kak Ma sangka bila dah tinggal sebumbung, lebih mudah hubungan mereka pulih. Tapi sebaliknya berlaku. Setiap tingkah laku anaknya seolah sengaja membangkitkan marah Kak Ma.

Setiap kali itu dia cuba menegur. Kadang-kadang jadi membebel. Tapi kebiasaannya interaksi antara mereka pasti mencetuskan perang dingin. Kata Kak Ma, “Hari-hari kami bertekak sampai boleh melambung rasa bumbung rumah ni”.

Anak dah dewasa. Dah tau dirinya ada kuasa. Rotan dan marah dah tak kuat untuk melawan kuasa rebel seorang anak remaja.

Kak Ma sedar selama anaknya membesar, dia tidak memainkan peranan sebaiknya sebagai seorang ibu.
Atas sebab tu Kak Ma redho bila berulang kali si anak mengulang sebut kegagalan Kak Ma sebagai ibu. Apa yang dikata anak semuanya benar belaka.

Bebanan rasa bersalah itulah yang buat Kak Ma redho bila anak terunanya meminta duit dan berbelanja mewah. Sedangkan dia tau, duit itu digunakan anak untuk berpeleseran. Tapi apa pilihan yang dia ada untuk raih kembali kepercayaan anaknya terhadap dia.

Dia fikir, ‘Tak apelah. Asalkan anak aku masih sudi tinggal bersama aku.’

Kami di dewan hanya mampu tumpukan mata dan tajamkan telinga mendengar kisah Kak Ma. Wajahnya betul-betul kosong. Tak tahu apa usaha yang perlu dia buat.

Bila Ibu Rose tanya apa yang dia harapkan pada waktu ni, dia hanya melepaskan keluhan berat dan jawab, “Saya harap saya boleh kembali ke waktu anak saya kecil, menyayangi dia dan melayani anak saya tu sebagaimana yang sepatutnya.”

Ya Allah waktu tu terus berkaca mata saya. Orang belakang dah ‘sok sek sok sek’ bunyi hidung berair. Rakan sebelah saya dah mengelap air mata. Satu dewan gagal tahan sebak. Masing-masing terkenang masa depan dengan anak-anak.

Masing-masing menyedari anak kecil yang mereka sayang dan masih boleh ditimang ini juga punya risiko mendewasa sebagai remaja rebel.

Kak Ma, kerana akak, pandangan saya terhadap anak saya luar biasa rasa sayangnya. Kerana Kak Ma, saya lebih mudah bersabar dengan anak saya. Kerana akak juga saya ingin melihat anak saya sebagai bakal dewasa yang akan terus menyayangi ibunya walaupun dah tua kerepot.

Terima kasih Kak Ma, semoga Kak Ma diizinkan Allah memulih hati anak yang luka. Semoga Kak Ma jumpa momen untuk meraih semula kepercayaan anak. Semoga hubungan antara Kak Ma dan anak kembali berbunga dan hidup subur sehingga ke taman syurga.

1. Banyak perkara yang kita nak kejar dalam hidup ni. Kita sentiasa sibuk pandang tinggi orang lain, tanpa sedar anak kita sendiri memandang kita sebagai idola. Kita sentiasa sibuk nak mencari sumber kewangan buat memberi makan anak kita, tanpa sedar kita dah biar anak kita laparkan perhatian.

2. Anak-anak tidak mahu harta kita. Bagi mereka perhatian dari kita lebih berharga. Lupakan letih dan tugas kita seketika. Pandang wajah mereka. Dengarkan mereka teruja bercerita. Akan sampai satu masa, mereka tidak lagi ada masa yang banyak untuk kita.

3. Biar tak banyak masa. Asalkan bila ada, cipta momen sebaiknya. Peluk cium anak, biar mereka tahu betapa kita menyayangi mereka. Jadikan setiap 5 minit pendek yang kita ada untuk anak tu sebagai impak positif dalam hidup anak sehingga 50 tahun akan datang.

4. Masa takkan dapat kita putar kembali. Setiap minit anak makin membesar. Sesibuk mana pun kita membina kerjaya, jangan lupa kerjaya sebenar kita sebagai ibu dan bapa. Let’s be real parents again


Jangan Buat Main Berat Badan Anak, Bila Nak Ambil Ubat. Pegawai Farmasi Ini Jelaskan Sebabnya

Rupanya ibu ayah kena bagitahu berat anak dengan betul apabila farmasi tanya. Jika salah sebut berat anak, kemungkinan dos ubat tidak tepat.

Jadi, ibu ayah kena tahu berat anak dengan tepat, jangan main congak lebih kurang aje. Paling penting, bila sukatan betul, keselamatan anak terjamin dan berkesan.

Ikuti perkongsian pegawai farmasi ini, Faiz Akmal Mfa mengenai persoalan, ’kenapa farmasi tanya berat anak’. Jom semak!

KENAPA FARMASI SELALU TANYA BERAT ANAK ❓

“Berat anak akak berapa ya?”, farmasis bertanya di kaunter.. Ubat si anak kecil sudah tersedia dah..

“Errr, sorry cik, tak tahu..”

“Hmmm, belum timbang lagi..”

“Haaa, dalam 5 kilo kot..”

“Entah lah cik.. Dah lama tak timbang berat anak..”

Ini adalah situasi yang sangat biasa kat mana2 kaunter farmasi..

Meh abam farmasis terangkan..

Mula2 sekali kita kena tahu.. UBAT2 kat dunia ni ada MACAM2 JENIS dan JENAMA..

Yang membezakan adalah BAHAN AKTIF atau KANDUNGAN dalam ubat tersebut..

Rujuk gambar dibawah

Kat situ, Bahagian Perkhidmatan Farmasi KKM dah senarai kan apakah BAHAN AKTIF atau KANDUNGAN dalam ubat yang TAK SESUAI untuk kita nak bagi pada anak2 BAWAH 2 TAHUN..

DOS UBAT KENA TEPAT

Ada beberapa contoh ubat yang selalu ada kat klinik atau hospital.. Dan nampak tak apa yang abam BULATKAN itu?

Yang abam BULATKAN itu adalah KEPEKATAN UBAT..

Alaa, macam kita buat Air Milo.. Bubuh berapa sudu susu.. Berapa sudu serbuk milo..

Macam tu lah ubat2 yang ada kat dunia ni.. Beza nya, ubat2 ini disediakan oleh KILANG2 UBAT berdasarkan KIRAAN atau ISIPADU bahan yang berbeza-beza sehingga boleh tertera NILAI KEPEKATAN UBAT itu..

Sekarang, kita kena ingat.. Kalau solat pun ada RUKUN.. Ubat juga ada RUKUN nya.. Dua sahaja Rukun Ubat iaitu SELAMAT dan BERKESAN..

Macam mana nak tahu ubat tu SELAMAT dan BERKESAN atau tak?

Jawapannya adalah DOS UBAT..

TerKURANG DOS = ubat tak boleh bekerja sepenuhnya untuk bagi rawatan yang berkesan pada pesakit (KURANG BERKESAN)

TerLEBIH DOS = ubat akan memberi kesan sampingan yang lebih tinggi sekaligus membahayakan pesakit (TAK SELAMAT)

Maka, yang farmasis duk tanya BERAT ANAK tu sebab kami nak pastikan DOS yang SELAMAT dan BERKESAN kepada anak2 Tuan/Puan semua..

Dengan hanya tahu BERAT BADAN ANAK, baru kita boleh tahu apakah DOS YANG SELAMAT & BERKESAN untuk dibagi pada si anak itu..

Contoh, berat badan anak kecik yang berusia 6 tahun adalah 21 KG..

Anak kecik ni nak dibagi Sirap Paracetamol yang mempunyai nilai kepekatan 120MG/5ML..

Maksud nya, untuk dos 120 MG, si anak kena minum sukatan 5 ML..

Sekarang, dos yang SELAMAT DAN BERKESAN bagi ubat Paracetamol adalah 15MG/KG..

Maksudnya, 1 KG berat memerlukan dos sebanyak 15 MG..

1 KG = 15 MG

21 KG = ? MG

Selepas farmasis bermain matematik bertemankan kalkulator nya, barulah kita tahu si anak yang berat nya 21 KG itu tadi sebenarnya memerlukan 315 MG dos Paracetamol sebagai DOS yang SELAMAT dan BERKESAN itu..

Masih ingat dengan KEPEKATAN UBAT yang abam BULATKAN itu? 120MG/5ML..

120 MG = 5 ML
315 MG = ? ML

Setelah dihitung dan dicongak, akhirnya farmasis tahu yang si anak perlu minum sukatan Sirap Paracetamol sebanyak 13 ML..

Nah, mak ayah pun diberitahu,

“Anak Puan kena minum ubat demam ini sebanyak 13 ML.. Sila minum BILA PERLU sahaja.. Jangan lebih 4 kali sehari..”

Nampak tak betapa penting nya mak ayah untuk sentiasa TAHU & UPDATE BERAT BADAN ANAK..

PENTING! Sebab ia melibatkan NYAWA dan KESELAMATAN anak anda sendiri..

Akhir kata, mak ayah dah boleh beli PENIMBANG dan simpan di rumah.. Bukan untuk misi diet sahaja, tetapi juga untuk anak2 anda.

Sekian,
Faiz Akmal Mfa
Farmasis Kaunseling,
Klinik Kesihatan Air Tawar 2,
Kota Tinggi, Johor

Sumber: FB Faiz Akmal Mfa


Bahaya Serangan Jantung Cara Senyap. Baca Peringatan Doktor Ini.

Serangan jantung, tekanan darah tinggi dan kencing manis terus menjadi Penyakit Tidak Berjangkit (NCD) yang menjadi penyebab utama kematian di negara ini.

Malah serangan jantung bukan lagi penyakit yang menyerang warga tua. Sebaliknya turut berlaku kepada individu baharu berusia 30-an meninggal dunia akibat penyakit itu.

BAHAYA SERANGAN SAKIT JANTUNG YANG SENYAP.

Kita boleh diserang sakit jantung tanpa mengetahui yang kita sedang mengalaminya.

Paling menakutkan apabila ada di antara mereka yang diserang sakit jantung secara senyap, meninggal dunia ketika tidur.

Serangan sakit jantung dalam secara senyap atau “silent myocardial infarction (SMI)” mencatatkan 45% dari keseluruhan jumlah serangan sakit jantung. Wanita juga tidak terlepas dari masalah ini walau pun kebanyakan mangsa adalah lelaki.

Apa yang dimaksudkan sebagai senyap? Ia merujuk kepada ketiadaan tanda-tanda yang biasa dialami oleh mangsa serangan sakit jantung ini.

Sebagai contoh, mereka tidak rasa sakit dada yang kuat, tiada rasa sakit pada bahu, lengan atau leher, tiada berpeluh dan tiada susah nafas.

Hanya mengalami tanda sakit dada yang ringan atau lebih kepada rasa tidak selesa pada dada, dan kadang kala rasa letih sepanjang hari atau rada loya dan muntah saja.

Rasa sakit dada yang ringan ini boleh disalah diagnosa sebagai gastrik.

Ramai juga yang membiarkan tanda-tanda ini kerana menyangka ia adalah tanda-tanda yang tidak berbahaya.

Mereka beralasan mungkin mereka tidak cukup tidur, atau tidak cukup rehat atau mungkin sebab stress. Mereka tidur, akhirnya mendapat serangan yang lebih kuat dan meninggal dunia.

Jadi jika kita sudah semakin berusia, dan mempunyai sakit dada walaupun hanya ringan, buatlah pemeriksaan doktor. Jangan biarkan.

Semoga bermanfaat.


Kasih Bapa Tiada Penghujung, Kasih Ibu Bawa Ke Syurga. Menusuk Jiwa Perkongsian Ini!

Sesungguhnya bukan calang-calang ibu bapa yang terpilih untuk menghadapi situasi yang mencabar dalam membesarkan anak. Baru-baru ini, melalui instagram adamsautismfamily, ayah Adam, Iman Wan, melahirkan ucapan bersyukur mempunyai seorang isteri yang sanggup menguruskan anak tanpa lelah dan jemu. Juga dibantu ibu angkat adam, mama rai.

Melalui paparan video ini jelas mengambarkan kasih sayang yang tiada berbelah bahagi agar adam dalam menjalani kehidupan dengan sempurna sejak disahkan mengalami austisme sejak usia tiga tahun lagi.

Coretan ayah Adam sungguh inspirasi!

Kasih seorang ayah

Ahli keluarga Adam serta mama rai


“Mommy And Baby Girl Share The Same Birthday .” Tahniah Shaheizy Sam Dan Syatilla Melvin Dikurniakan Bayi Perempuan Kedua

Kehadiran cahayamata menjadi penyeri buat sebuah keluarga. Begitu juga perasaan gembira yang dialami oleh pelakon Syatilla Melvin melahirkan rasa syukur setelah selamat melahirkan anaknya yang kedua.

Beliau juga berkongsi kegembiraan itu dengan memuat naik sekeping gambar di entri Instagramnya. Rakan artis dan para peminta mengucapkan tahnia atas kelahiran bayi kedua pada jam 9.15 pagi tadi.

Lebih manis, berita kegembiraan ini merupakan tarikh yang sama kelahiran ibu Shaheizy Sam, Khaty Fauziah yang juga pelakon yang dikenali ramai.

“Alhamdulillah baby girl kami dah keluaqsihat gebu anak pompuan aku♥tadi sempat laaa buat tutorial makeup dlm oT roomthank u sygku sezzy seng sentiasa di sisi♥ #kekaSih@kpjampangputeri the best

Kongsi hari jadi yang sama

Kita tidak lagi bertiga

“WE ARE NO LONGER 3 . ALHAMDULILLAH!!! Thank u so much everyone 17/04/19, 9:15am #BabyGirl #SS”

Terdahulu pasangan ini yang berkahwin dengan pelakon aksi lasak, Shaheizy Sam  telah mendirikan rumah tangga pada 8 Februari 2016. Mereja dikurniakan cahaya mata lelaki, Syeriv Samheizy pada 9 Mei 2017.

Tahniah Syatilla dan selamat berpantang!


Guna Tiga Bahan Herba Ni Wajah Makin Berseri Dan Buang Toksin Badan. Mudah Sangat!

Apabila menyentuh mengenai kecantiikan pastinya semua wanita akan berminat untuk mencuba.

Kalau ikut nenek moyang kita memang bahan semulajadi lah yang terbaik untuk jaga dalaman dan naik seri muka.

Lepas tu buat pulak sendiri di dapur lagi dijamin terbaik! Guna 3 bahan dari dapur je dah dapat pakej tubuh sihat bertenaga dan makin hari makin cantik berseri.

Nak cantik kenalah amalkan lah petua ni.

Bahan diperlukan :

3 inci kunyit hidup
3 inci halia
3 batang serai
Gula batu (optional)
Air 3 gelas

Cara membuat :

Potong atau hiris semua bahan. Kemudian masukkan 3 gelas air putih. Didihkan sehingga air rebusan menjadi 1 gelas. Pastu minum ler panas-panas. Amalkan seminggu sekali.
Senang je kan nak dapat manfaat dari bahan dapur ni. Kunyit, serai dan halia ni memang banyak sangat manfaat untuk badan tau.

Jangan lupa bersenam dengan pelbagai tip menarik.

Kunyit :

-Bantu sembuhkan luka dengan cepat.
-Melambatkan proses penuaan.
-Membuang lebihan racun berbahaya dan bahan kimia dari badan.
-Meningkatkan antibodi badan.
-Mengawal paras gula dalam badan.
-Kandungan kurkumin dalam kunyit dapat bantu kurangkan lemak badan.

Halia :

-Menurunkan paras kolestrol
-Buang angin dalam badan
-Bantu penghadaman
-Kurangkan berat badan
-Menguatkan imuniti badan

Serai :

-Bantu sistem penghadaman
-Cantikkan kulit
-Buang toksin dalam badan
-Kurangkan bau badan
-Cairkan lemak dan sebagainya
Semoga bermanfaat untuk semua.

Selamat mencuba

Sumber: Mala Mansor

Nak macam-macam info? Join channel Telegram keluargagader club


Air Rebusan Campuran Epal Hijau, Serai & Kayu Manis Untuk Bermasalah Sakit Lutut. Wanita Ni Kongsikan Caranya!

Apbila meningkat usia, macam-macam penyakit mula la timbul. Kalau tak dikawal cara makan dan tidak melakukan senaman, lagi cepat badan anda mengalami masalah. Salah satunya sakit lutut. Ini biasa berlaku pada mak-mak kita kan. Jom admin kongsikan satu resipi air rebusan dari tiga bahan je untuk anda cuba. mana tahu dapat membantu bagi yang bermasalah sakit lutut.

RESEPI LUTUT POWER
2 biji Apple hijau potong dadu
4-5 batang serai di ketuk (Kalau besar guna 3 cukup)
1 batang Kayu Manis Ceylon patah patah kan (kalau yang gemok, guna 1/2)
5 gelas air

Rebus semua bahan sampai jadi 4 gelas air. Minum time suam, 2 kali sehari. Boleh minum tiap tiap hari atau 2-3 kali seminggu.
Apple tu boleh kunyah jek. Sapa rajin, nak blend pun boleh. Tapi serai ngan Kayu Manis Ceylon tu sila letak tepi ok. Tak payah kunyah. Khasiat dia dah keluar.

Kenapa air ni power?
Apple, serai dan Kayu Manis memang anti inflammation. Tiga tiga bahan ni power dan terbukti berkesan untuk sakit sendi. Sebab tu ramai yang berkesan bila minum air ni.
Kulit Apple nak kena buang ke tak?

Tak payah. Cuci bersih dan rebus skali ngan kulit. Kulit Apple ada 5 kali ganda antioxidant. Rugi ler kalau buang khenn!
Pesakit yang ada masalah darah rendah tak boleh minum air ni. Nanti darah jadi terlalu rendah lak


Nak Bonding Dengan Anak Ada Caranya. Ikuti 9 Cara Ini Buat Anak Makin Sayang Pada Ibu Ayah

Masa kita terhadap bersama anak, sayang sekiranya dibiarkan walaupun masa yang ada itu sedikit. Seringkali kita terngadah, lalu menyesal kerana tersasar memarahi, menengking, tidak berlembut, tidak meberim nasihat, tidak berjenaka.

Contohnya kita hanya mempunyai masa antara jam 6 petang hingga 8malam sahaja, waktu selepas anak pulang sekolah dan kita pulang kerja, kemudian sebelum mereka tidur semula.
Waktu pagi pula, antara jam 6 hingga 8 pagi, dari bangun tidur dan bersiap hendak ke kerja dan sekolah.

Bagaimana memanfaatkan masa yang pendek agar bermanfaat? Bermanfaat untuk psikologi anak, untuk kepuasan ibu ayah memenuhi tanggungjawab, untuk kestabilan keluarga.

1. Fokus

Fokus kepada anak. Simpan gangguan lain. Terutamanya HP. Kalau perlu, sorokkan HP. Ingat, sekejap lagi mereka nak sekolah dan tidur. Sekejap sahaja masa diperlukan utk mereka.

2. Pesan kepada diri

Pesan kepada diri, saya mahu guna masa ini dengan baik untuk anak, sebentar lagi mereka ke sekolah, mereka ke nursery, saya pergi kerja, saya mesti beri waktu berharga untuk anak-anak. Biar mereka ingat kita yang seronok, bukan yang marah.

3. Komunikasi lisan

Komunikasi lisan adalah salah satu pintu sinaran kasih sayang kepada semua ahli keluarga. Untuk pasangan dan anak-anak. Latih komunikasi positif, suara rendah, ayat mendorong, ayat meminta kerjasama dengan tenang, jgn keluar kan suara di padang. Berlatih. Guna kata nama anak umi sayang, sayang kakak, sayang adik.

4. Bahasa badan

Peluk, cium, pegang badannya, belai rambutnya. Lihat mata anak ketika bercakap, beri giliran yang adil untuk bercakap.

5. Jenaka

Buat jenaka tahap anak-anak, ciptalah apa shj, mereka akan sukainya. Anak 1 tahun pun dah pandai main sembunyi-sembunyi. Anak 4 tahun dah boleh acah2 main teka teki. Waktu tunggu makanan boleh buat teka teki. Boleh main kuiz. 5 minit anak terasa indah hatta jenaka kanak-kanak cuma.

6. Nasihat dan pujian
Berikan nasihat santai kehidupan, bicara tentang Allah, syurga, neraka, akhlaq. Guna waktu makan, dalam kereta, sebelum tidur. Yang pasti apabila dah kenyang. Nasihat bukan utk kesalahan shj, tetapi untuk memupuk potensi kebaikan, positive reinforcement. Puji juga kebaikan dan kekuatan anak, jgn kedekut pujian. Bina rasa yakin dalam diri anak.

7. Bersedia fizikal.

Pastikan kita telah siap rancangan aktiviti. Mahu makan apa, di rumah atau di kedai. Selepas itu apa, komunikasikan dengan keluarga. Lebih semua org faham, lebih terarah dan produktif masa.

8. Dorong jatidiri rutin

Bantu anak bina jatidiri, dengan melatih mereka siapkan beg sendiri, cari stokin, isi botol air, ambil air ketika dinner dan sarapan, angkat beg, kemas baju kotor, tuala dan katil. Arahan ringkas dan tenang. Suara rendah, jgn tinggi. Elok buat rutin bertulis, mudah mereka rujuk. Anak saya suka begitu.

9. Wujudkan peraturan

Peraturan umum keluarga perlu ada bagi melatih nilai dan pengurusan keluarga yang produktif. Contoh peraturan, solat berjemaah, makan di meja, buang dan kutip sampah yang dilihat, basuh pinggan sendiri, bercakap ikut giliran, semua makanan perlu dikongsi. Semuanya disebut-sebut dan diberi penekanan sewajarnya.

Begitulah halnya dengan masa yang pendek yang kita ada setiap hari. Kadang-kadang kita selalu fikir, hujung minggu adalah masa keluarga, sehingga kita lupa setiap detik yang berlalu setiap hari juga perlu diraikan.

.Jangan rasa berat. Guna point 1-5 dahulu, ini lebih nampak mudah. Kita mulakan bersama. Isu ini isu asas, semua keluarga merasainya. Jangan biarkan saat berharga hilang begitu sahana. Masa bersama keluarga wajar dimanfaatkan, bukan dengan wang ringgit tetapi dengan mewarnai perhubungan. Suami isteri mahukan pasangan yang memahami dan mampu berkomunikasi, anak-anak rindukan ibu ayah yang lembut dan tenang.


“Perut Besar, Pipi Bulat & Mata Makin Kecil.” Yatt Hamzah Kongsi Berita Hamil Anak Keenam Di Usia 40 Tahun!

Tiada yang lebih menggembirakan bagi seorang wanita apabila mengetahui diri sedang berbadan dua. Rasa syukur dan gembira dikongsikan bersama yang tersayang. Demikian juga dengan Yatt hamzah yang berkongsi berita gembira dirinya kini sedang hamil anak keenam.

Berita tersebut dikongsikan menerusi laman instagramnya. Menurut Yatt lagi, kandungannya kini memasuki usia 20 minggu. Biarpun hamil dalam usia 40 tahun, namun Yatt  bersyukur kerana tidak mengalami sebarang masalah, sebaliknya kandungannya sihat selain dirinya sendiri kuat untuk melalui proses kehamilan tersebut.

Perut makin besar, pipi makin bulat, mata makin kecil.. Ish ish ishhhh..
.
Pada usia kandungan 20 minggu (5 bulan) patutnya dah boleh tahu jantina baby kan.. Rasanya baby girl lagi ke atau boy kali ni..?
Apapun Allah bagi bonda OK je Alhamdulillah.. Tak tahulah abahnya.. 😅

.
Alhamdulillah kehamilan ke – 6 pada usia 40 tahun. Alhamdulillah Allah bg sihat, kuat dan cergas.. walaupun kdg2 x larat dan asyik sakit pinggang je..
.
Hello lil baby 👶 In shaa Allah Bonda, abah & all your sisters will see you in July ya.. Stay strong & healthy.. Ameen.. 🤲🤗❤🥰😘

mengalami keguguran pada September tahun lalu akibat keracunan makanan.

Yatt yang mendirikan rumah tangga dengan Mohamad Zulfahdli Khairuddin pada Februari 2016 dikurniakan tiga cahaya mata perempuan iaitu Suci Humaira Iqima, 5, Suci Hayfa Medina, 3, dan Suci Hawa Zulaikha yang kini berusia setahun.

Sebelum ini, Yatt turut mempunyai seorang anak, Suci Hanania Malika, 11, hasil perkahwinan pertamanya dengan Abdul Mutalib Shukor.


8 Tip Jika Mahu Kembalikan Warna Putih Pada Pakaian. Cukup Mudah Dan Menjimatkan!

Kotoran yang melekat pada pakaian putih terutama baju sekolah anak-anak memang memeningkan kepala para ibu. Jika sering menggunakan peluntur, warna pada baju itu pudar dan lebih kronik lagi baju mudah reput. Bagaimana caranya untuk mengatasi masalah ini?

Ikut 8 Tip ini jika mahu mengembalikan warna putih pada kemeja atau baju anak-anak. Jom cuba sama-sama:

1. Asingkan Daripada Pakaian Lain

Elak cuci baju putih dengan pakaian berwarna gelap, tuala dan cadar kerana ia boleh mempengaruhi pakaian berwarna putih. Akibatnya baju putih nampak seperti kusam.

2. Asingkan Ikut Material

Meskipun sudah diasingkan yang berwarna putih, sekali lagi perlu pastikan setiap pakaian diasingkan mengikut material iaitu:

– Acetates boleh digabung bersama acrylics

– Linen boleh dibasuh bersama kain kapas

– Wool tidak boleh bercampur dengan mana-mana material

– Delicate perlu dicuci tangan

3. Rendam Dalam Air Suam

Periksa dulu label baju sama ada boleh dicuci dengan air panas. Jika boleh, rendam baju putih dalam air suam kerana ia sebenarnya ‘setting’ terbaik untuk pakaian berwarna putih. Kemudian baru cuci dengan sabun seperti biasa.

4. Guna Jus Lemon Atau Cuka

Jika anda kurang berminat guna agen pemutih yang ada di pasar raya, boleh gantikannya dengan bahan semula jadi seperti jus lemon, cuka putih (1 cawan) atau hydrogen peroxide (3%). Bahan ini menjadikan pakaian putih kembali putih.

Caranya: Tuang ½ cawan jus lemon ke dalam mesin basuh/baldi. Kemudian jemur di bawah cahaya matahari kerana sinaran ultraviolet membantu mengembalikan warna putih pada pakaian

5. Periksa Mesin Basuh

Pastikan mesin basuh bersih daripada saki baki kotoran yang terhasil daripada mencuci pakaian terdahulu. Saki baki ini mudah melekat pada pakaian putih.

6. Elak Cuci Dengan Air Sejuk

Kalau nak putihkan baju, kena pastikan suhu air yang elok. Elak cuci baju putih dengan air sejuk kerana kandungan mineral dalam air sejuk memudahkan kotoran melekat pada pakaian.

7. Jauhi Klorin

Bahan kimia seperti chlorine bleach boleh menyebabkan baju putih nampak seperti warna kuning.

8. Elakkan Matahari Terik

Elak gantung baju putih di tempat yang redup, jauh daripada cahaya matahari terlalu terik kerana ia boleh menyebabkan warna putih nampak kusam. Selalulah jemur pakaian putih direct di bawah sinar matahari, kerana sinar matahari terbukti mampu mencerahkan warna putih, dan bonusnya adalah memberi aroma segar pada pakaian.


“Kelakar Betul Tu… Dia Tak Tau Ke Bapak Dia Maharajalawak” – Netizen

Kehidupan pelakon jelita, Sari Yanti bahagia bersama Jep Sepahtu dan anak-anak mereka. Sehingga kini, perkahwinan Sari dan Jep telah pun dikurniakan dengan tiga orang cahaya mata iaitu Dariya Inara, Muhammad Khidir dan Abu Bakr.

Wajah-wajah anak Sari seringkali dikatakan oleh peminat banyak menyerupai wajah Jep lebih-lebih lagi Khidir dan Abu Bakr. Menerusi akaun Instagram Jep Sepahtu, telah dikongsikan satu video terbaru Abu Bakr ketika sedang berada di rumah.

Abu Bakr kelihatan sedang menonton video di tab dan ketawanya tidak henti berbunyi. Suka hati betul Abu Bakr ini, cerita kartun pun seperti cerita lawak dibuatnya. Dengan muka comel dan berambut panjang seperti perempuan itu, ramai yang ger4m melihat Abu Bakr.

Memetik komen warganet, itu belum Abu Bakr melihat abahnya membuat lawak. Apatah lagi sebagai Tapan, tentu lagi tergelak si kecil ini. Seronok warganet mendengar gelak ketawa Abu Bakr, boleh hilang segala stress abah mendengar ketawa Abu Bakr yang menghiburkan itu.

Perkongsian ini telah pun meraih lebih 15 ribu tanda suka daripada warganet sejak ianya dimuatnaik.

Untuk rekod, Sari Yanti telah mendirikan rumah tangga dengan Jep Sepahtu pada 25 Februari 2017. Hasil perkahwinan mereka dikurniakan tiga Cahaya mata iaitu Dariya Inara, Muhammad Khidir dan Abu Bakr.

Sumber: Instagram Jepsepahtu

Baca artikel menarik lain di sini:


‘Beauty With Brain’, Miss Universe Malaysia 2022 Milik Lesley Cheam Rupanya Graduan Farmaseutikal

Ungkapan ‘beauty with brain’ sinonim dengan wanita yang jelita dan mempunyai kepintaran akal fikiran.

Sekiranya kedua-dua kriteria berkenaan membuatkan dirinya dikagumi. Malah lazimnya ia dikaitkan dengan wanita-wanita berkecimpung dalam arena peragaan, ratu cantik bahkan dunia hiburan.

Malah siapa sangka pemenang Miss Universe Malaysia 2022, Pengacara, Lesley Cheam, 26, rupanya mempunyai latar akademik yang membuatkan ramai kagum.

Anak kelahiran Selangor ini memiliki Ijazah Sarjana Muda di Universiti Nottingham Malaysia di Semenyih Selangor dalam bidang farmaseutikal dan sains kesihatan.

Nyata, bukan calang-calang wanita cantik ini yang telah menewaskan 12 peserta lain selepas juri sebulat suara memberikan kemenangan kepadanya dalam acara yang berlangsung di sebuah hotel di Bukit Kiara, malam semalam.

Malah kemenangan itu, pengacara ini rasminya mewakili negara ke pertandingan Miss Universe 2022 di New Orleans, Louisiana, Amerika Syarikat, pada 14 Januari tahun depan.

“Memang saya terkejut kerana rata-rata peserta bekerja-keras untuk memberikan yang terbaik pada malam ini. Semua sudah melakukan sehabis baik.

“Tanggungjawab membawa nama Malaysia akan saya galas sebaiknya. Saya berjanji memperbaiki segala aspek sebagai persiapan untuk bertanding di peringkat antarabangsa nanti,”

Tempat kedua dimenangi Ajunee Kaur, 20, seorang siswazah undang-undang dari Kuala Lumpur, manakala tempat ketiga milik Wan Ying, 25, dari Pahang.

Peserta lain bertanding adalah Kavernna Nair Sukumaran, 26, dari Selangor, Varyne Foo Augustine, 20, KL, Theva Kasinathan, 27, Selangor, Siujane Wong, 25, Selangor, Kate Lai, 26, Melaka, dan Joann Tiong Hau Ping, 21, Sarawak.

Jingle Phan Jing Mun, 26, Perak, Clarissa Tay Wei Qi, 24, Selangor, Buganna S. Saravana Kumar, 24, Melaka, dan Asha / Annatasha Shanty Jeremiah, 25, Sabah.


Apa Yang Suami Ada, Isteri Terima Seadanya. Itulah Nikmat Kebahagiaan Tanpa Had

Apa yg suami ada, itulah yg isteri terima…apa yg suami sedia, itulah yg isteri guna…

Pernah isteri kata, “Saya tak nak naik motor, saya nak naik kereta…!!!”

Pernah isteri kata, “Kereta abg kereta lama, saya nak kereta baru…!!!”

Pernah isteri kata, “Saya xnak dduk menyewa, saya nak dduk rumah sendiri…!!!”

Pernah isteri kata, “Rumah ni kecik, sempit…saya nak rumah yg besar dan luas…!!!”

Pernah isteri kata, “Duit abg bagi tak cukup, saya nak abg tambah lagi…!!!”

Isteri ni, apa yg suami ada, itulah yg dia terima, seadanya…apa yg suami sedia, itulah yg dia guna…tak mintak pun utk jadikan dia seperti seorang permaisuri…letak dia dlm istana…

Setakat mana yg suami mampu bg, mampu sedia, maka setakat itu sahajalah yg dia perlu sesuaikan dirinya dan anak2nya utk hidup…apa yg penting, suaminya baik, bertanggungjawab, tak jahat, tak buat maksiat…

Makan minum pakaian kenderaan kediaman smua tu, cukuplah dgn apa yg ada…tak mewah xpa, asalkan bahagia…sbb yg penting dlm hidup seorang wanita selepas mendirikan rumahtangga ialah mempunyai seorang suami yg baik terhadap dirinya, menyayanginya, setia dan terus berada disisinya utk selamanya.

Sumber: FB Firdaus Shakirin